text:
Essaala kwe kulaajanira omutonzi oyo asukkiridde ali waggulu wa byonna n’omujjukiza bye wandibadde nabyo nga tobirina. Mu ssaala weefaako wekka, byonna n’obisuula n’oba n’obuwombeefu nolaajanira Omutonzi.
Mu nzikiriza y’obuwangwa n’ennono tukkiriza nti eriyo Katoda omu. Abantu baalalambaza ensonga naye nze bwe nkugamba nti ndaajanira Mutonzi awo tobaamu na kubuusabuusa. Kyokka abantu abamu balina olutalo naye nga ffe tetubuusabuusa.
Mu buwangwa n’ennono, essaala esinziira ku buzibu n’embeera gy’olimu, Bw’eba ya ssanyu osoma yakwesiima ne bw’eba ya nnaku era owaayo eyo eraajana. Olaba obudde nga bwe bukedde ne bwe buzibye. Bw’oba omweteefuteefy obulungi, ne bw’oyogera ebigambo bibiri kisinga oyo ayogera ebigambo 30 ebitatuuse.
N’olwekyo osobola okusaba essaala emu yokka olunaku nga ya nsonga era n’etuuka. Naye kakasa nti akadde ako okawaddeyo eri Omutonzi wo. Mu ddiini endala n’oli ky’atannamanya bwe kinaaba akiwaayo eri Omutonzi. Oluusi kino kiba kikyamu.
Teri ssaala eteri ntuufu, naye ekyo ky’okolerako ekyo ky’okola y’ensonga. Tosaba ssaala ya kawungeezi n’okikola ku makya. Noolwekyo bw’oba omutendeke w’oyawulira by’osaba n’okwawula essaala entuufu. Omuntu ayinza okukurendeka ye Mutonzi yennyini ne bakabona.
Omutonzi ayagala nnyo ggwe otwale ekigambo kyo eri ye awatali kuyita mu muntu mulala. Ennaku zino essaala zaffe ze tuyisa mu bakabona ziwanvuwa kubanga a bamu baagufuula mulimu, ate abalala alowooza okuyisaawo essaala ennyimpi ku lw’oyo gw’ayamba ng’ayinza okulowooza nti takoze, ky’ava akola emikolo emingi awanvuye obuweereza.
Waliwo enjawulo wakati w’essaala ne ssaddaaka. Essaala kuba kwebaza, ate ssaddaaka kwebaza na kwetonda. Essaddaaka guba nga mutango, olw’ensobi gye wakoze. Bw’oba okola ssaddaaka osooka kwebaza olw’ebikuweereddwa olwo n’olyoka owaayo ssaddaaka.
Ssaddaaka eva ku kwetoowaaza kwo kuba nakyo kiweebwayo. Oyinza okuwaayo emmwaanyi, okusala ekisolo oba ekinyonyi n’ebirala nga bw’oba olabye.
Mu nzikiriza y’obuwangwa n’ennono tusaba oyo gwe twagala obubaka butuuke. Bw’aba Ttonda, Ssewamala, Kiwanuka buli omu oyinza okumusaba nga bw’olaba obuvunaanyizibwa bwe. Obuzibu bwe tulina kwe kuba nga bangi baayawukana ne bakitaabwe, ku ba awo emikisa baagitta. Omuzadde gw’olina okulaajanira ye n’atuusa ekizibu kyo eri Ttonda. Kiwulirwa mangu nga kitaawo alaajanye eri Katonda okusinga ggwe okulaajana. Kyokka bangi bakiwagi, y’ensonga lwaki tetufuna nnyo nga bwe twandifunye.
Ddi essaala lw’eyinza obutakola?
Tetuli beegendereza era obutaba beegendereza kitugaanyi okumanya Katonda. Twakolebwa nga taata y’alina obuvunaanyizibwa naye ggwe bw’omubuuka n’otomera Katonda oluusi kye tuva tetufuna. Ne bakabona gye tuddukira bw’aba yatendekwa bulungi ajja kukuzza ewa kitaawo asooke akulung’amye. Kirabe bw’oti: Bw’oba tokkiriziganya na kitaawo, kyokka osaba Katonda, kale kinaaba kitya? Kitaawo bw’aba yafa bw’osaba era ajja kukuwolereza eri Omutonzi kuba era gw’ajja okusooka okubuuza.
Tokkirizanga okwawukana ne bakadde bo, kuba olwo teba akuwolereza eri Katonda akkakkanye obusungu bwe. Katonda akuyambira mu buwangwa bwo, era ssinga kino kikolebwa abantu bajja kuba bulungi.
Okutoola akakadde ka ssente okuziwa omusawo w’ekinnansi akukolere ekijjulo nammwe musobola okukikolera mu maka ga jjajjammwe. Naye temukyafaayo ku ng’anda, ku bakadde bammwe. Ekijjulo ky’osasuldde ew’omusawo oluusi kiyinza n’obutakola nga ssinga wabaawo omuntu atalina kukikwatako kale ssente ne zikufa bwe zityo.
Jjajja muntu mukulu mu luggya lwammwe kuba y’agatta enda. Mmwe bwe mugenda mu madiini ne bababuzaabuza.


c: text/html

text:
Kayihura Talabiseeko Mu Paalimenti
Ababaka ba paalimenti abatuula ku kakiiko akavunanyizibwa ku by’okwerinda olwaleero beekandazze ne bafuluma olukiiko, ng’entabwe evudde ku ssaabaduumizi wa police Gen Kale Kayihura obutajja mu kakiiko nga bwe kyabadde kisuubirwa.
Kayihura yabadde asuubirwa mu kakiiko ako, abeeko by’annyonnyola eggwanga naddala ku bikolwa bya poliisi eby’okutulugunya bannayuganda.
Kayihura talabiseeko wabula atumye basigire, kino kiggye ababaka mu mbeera, ne balumiriza Kayihura okubayisaamu amaaso.

robotstxt: allowed

filter: keep


text:
2 Bassekabaka
Essuula 16
Mu mwaka ogw'ekkumi n'omusanvu ogwa Peka mutabani wa Lemaliya Akazi mutabani wa Yosamu kabaka wa Yuda n'atanula okufuga.
2 Akazi yali yaakamaze emyaka amakumi abiri bwe yatanula okufuga; n'afugira emyaka kkumi na mukaaga mu Yerusaalemi: n'atakola ebyali mu maaso ga Mukama Katonda we ebirungi nga Dawudi kitaawe.
3 Naye n'atambulira mu kkubo lya bassekabaka ba Isiraeri, n'okuyisa n'ayisa mutabani we mu muliro ng'eby'emizizo bwe byali eby'ab'amawanga Mukama be yagoba mu maaso g'abaana ba Isiraeri.
4 N'awangayo saddaaka n'ayoterezanga obubaane ku bifo ebigulumivu ne ku nsozi ne wansi wa buli muti omubisi.
5 Awo Lezini kabaka w'e Busuuli ne Peka mutabani wa Lemaliya kabaka wa Isiraeri ne bambuka e Yerusaalemi okulwana: ne bazingiza Akazi, naye ne batayinza kumuwangula.
6 Mu biro ebyo Lezini kabaka w'e Busuuli mwe yakomerezaawo Obusuuli e Erasi n'agoba Abayudaaya mu Erasi: Abasuuli ne bajja e Erasi ne babeera eyo ne leero.
7 Awo Akazi n'atumira Tigulasupireseri kabaka w'e Bwasuli ababaka ng'ayogera nti Nze ndi muddu wo era ndi mwana wo : yambuka omponye mu mukono gwa kabaka w'e Busuuli ne mu mukono gwa kabaka wa Isiraeri abangolokokeddeko.
8 Awo Akazi n'addira ezaabu n’effeeza ezaalabika mu nnyumba ya Mukama ne mu by'obugagga eby'omu nnyumba ya kabaka, n'abiweereza kabaka w'e Bwasuli okuba ekirabo.
9 Awo kabaka w'e Bwasuli n'amuwulira: kabaka w'e Bwasuli n'atabaala Ddamasiko n'akimenya, n'atwala abaayo nga basibe e Kiri, n'atta Lezini.
10 Awo kabaka Akazi n'agenda e Ddamasiko okusisinkana ne Tigulasupireseri kabaka w'e Bwasuli, n'alaba ekyoto ekyali e Ddamasiko: kabaka Akazi n'aweereza Uliya kabona embala y'ekyoto n'engeri yaakyo ng'omulimu gwakyo gwonna bwe gwali.
11 Awo Uliya kabona n'azimba ekyoto nga byonna bwe byali kabaka Akazi bye yaweezeza ng'ayima e Ddamasiko bw'atyo Uliya kabona bwe yakikola kabaka Akazi akisange ng'avudde e Ddamasiko.
12 Awo kabaka bwe yajja okuva e Ddamasiko, kabaka n’alaba ekyoto: kabaka n'asemberera ekyoto n'eweerayo ku kyo saddaaka.
13 N'ayokya ekyo kye yawaayo ekyokebwa n'ekyo kye yawaayo eky'obutta n'afuka ekyo kye yawaayo ekyokunywa, n'amansira omusaayi gw'ebyo bye yawaayo olw'emirembe ku kyoto.
14 Era ekyoto eky'ekikomo ekyali mu maaso ga Mukama n'akiggya mu bwenyi bw'ennyumba wakati w'ekyoto kye n'ennyumba ya Mukama, n'akiteeka ku luuyi olw'obukiika obwa kkono olw'ekyoto kye.
15 Awo kabaka Akazi n'alagira Uliya kabona ng'ayogera nti Oyokeranga ku kyoto ekinene ekiweebwayo ekyokebwa eky'enkya n'ekiweebwayo eky'obutta eky'akawungeezi n'ekiweebwayo ekyokebwa ekya kabaka n'ekikye ekiweebwayo eky'obutta, wamu n'ekiweebwayo ekyokebwa eky'abantu bonna ab'omu nsi eyo n'ekyabwe ekiweebwayo eky'obutta n'ebyabwe ebiweebwayo ebyokunywa; omansirangako omusaayi gwonna ogw'ekiweebwayo ekyokebwa n'omusaayi gwonna ogwa saddaaka: naye ekyoto eky'ekikomo kinaabanga kya kulagulirako gye ndi.
16 Bw'atyo Uliya kabona n'akola nga byonna bwe byali kabaka Akazi bye yalagira.
17 Awo kabaka Akazi n'asalako emigo gy'entebe n'aggya ekinaabirwamu ku zo; n'assa ennyanja ng'agiggya ku ntebe ez'ebikomo ezaali wansi waayo, n'agiteeka ku mayinja amaaliire.
18 N'ekkubo eryabikkibwako erya ssabbiiti lye baali bazimbye mu nnyumba n'omulyango gwa kabaka ebweru n'alyetoolooza ennyumba ya Mukama olwa kabaka w'e Bwasuli.
19 Era ebikolwa ebirala byonna ebya Akazi bye yakola tebyawandiikibwa mu kitabo eky'eby'omu mirembe gya bassekabaka ba Yuda?
20 Akazi ne yeebakira wamu ne bajjajjaabe mu kibuga kya Dawudi: Keezeekiya mutabani we n'afuga mu kifo kye.


text:
Paroles de la chanson Obugambo Bwaffe par Mwalimu Ssozi
Proposer une correction des paroles de "Obugambo Bwaffe"
Paroles de la chanson Obugambo Bwaffe par Mwalimu Ssozi
Bwe tutera okukozesa mu lugendo lwaffe
Bugambo buteeketeeke bubeerawo butunywezenyweze
Ng'eno bwetulwanalwana okuluggusa olugendo lwaffe
Obugambo buno bwafuuka na kitundu ku bulamu bwaffe
Buli lwe tubugambagana netubudding'ana nga muli tunywera
N'obumu kati bwafuukira ddala bwa bwannannyini ssebo
Oli okukakugamba amala kumanya nti gw'akagamba y'oyo
Ebyo byonna birungi era bigwanidde
Mu lutalo luno olunene feenna lwe twasikira
Naye ekikulu mu byonna ssi kwogera bwogezi
Netusaakaanya olwo netubifuula eng'ombo
Bw'onsanga n'ong'amba nti Maranatha, Maranatha
Okiggya ku mwoyo oba eba ng'ombo
Oba eba ng'ombo bugombo
Bw'onnamusaako nti mukama yeebazibwe, Hallelua aah
Okiggya ku mwoyo mutaayi wange, oba ng'ombo
Shallom shallom mirembe
Mirembe gy'otegeeza mbuuza
Twagalizaganenga emirembe nga tetukuusakuusa
Tunyiikire okulaba nga obugambo bwaffe tetubwonoona
Wano okubwogera ku munwa kyangu naye ekikulu ye mmeeme
Mukama bw'aba afuga atuula eri mu mutima munda
Olwo bwetwogera nti hozanna tuba tukitegeeza
Bweng'amba mukama mulungi
Bwetubyatula wano ku mimwa naye mu mitima buli omu ali yekka
Hozanna hozanna kabaka Halleluia
Ffenna netusaakanya
Praise the Lord Amen Halleluia Amen
Bwetuba mu kusinza netuyimba obuyimba
Netunyweza ebigambo byaffe ebyo muli tutebenkera
Mukama agamba tufube okunywezagana n'ebigambo ebyo
Bikkakkanye ebiwundu n'okulumw kwetusanga mu nsi
Bakola kya maanyi abamukulembeza mu bigambo byabwe
Buli we babeera ne bamwogerangako nga bakakafu nnyo
Wabula emitima n'ebyo ebigirimu ye minzaani yokka
Teweeyibaala mbu olw'okwogera obulungi n'osiimibwa ensi
Twatule by'akola ebinene era eby'amaanyi
Naye nga ebigambo byaffe bisimbuka mu mutima munda
Tuleke eby'obulombolombo eng'ombo obugombo
Bw'onsanga n'ong'amba nti Maranatha, Maranatha
Okiggya ku mwoyo oba eba ng'ombo
Oba eba ng'ombo bugombo
Bw'onnamusaako nti mukama yeebazibwe, Hallelua aah
Okiggya ku mwoyo mutaayi wange, oba ng'ombo
Shallom shallom mirembe
Mirembe gy'otegeeza mbuuza
Twagalizaganenga emirembe nga tetukuusakuusa
Tunyiikire okulaba nga obugambo bwaffe tetubwonoona
Wano okubwogera ku munwa kyangu naye ekikulu ye mmeeme


text:
Amawulire
Abatuuze e Bukwo bagala CAO agobwe
Bya Musasi Waffe Waliwo abatuuze mu disitulikiti ye Bukwo mu kitundu kye Sebei abasabye minisitule ya gavumenti ezebitundu okukyusa kulira emirimu gya gavumenti oba Chief Administrative Officer owe Bukwo, Balabas Swaib. Abatuuze okuva ku kyalo Amanang nga bakulembeddwamu Joshua Chelimo balumiriza CAO enguzi, bagamba nti […]
Ente 1000 ezaali zabbibwa zinunuddwa
Bya Juliet Nalwooga Ente 1000 zezinunuddwa okuva mu mikono gyababbi, okuviira ddala mu August womwaka guno 2021 mu disitulikiti ye Napak mu gombolola ye Lotome. Omwogezi wa poliisi mu kitundu kya Mt Moroto nga ye Mike Longole agambye nti ente zino zibadde zisangibwa mu muluka […]
Okugema enkwa n’eddagala lya NARO kugenda kutandika
Bya Tom Angurin Gavumenti okuyita mu kitongole kya National Agricultural Research Organization–NARO etegezezza nga bwegenda okutandika okugema okwenkwa okwawamu, nga bakozesa eddagala eryavumbuddwa banasayansi ba wano. Eddagala lino ligenda kutandika okukozesebwa mu Decemba ku nkomerero yomwaka guno, wabulanga lyakutekebwa ku katale mu June womwaka ogujja. […]
Kassanda: Omusirikale attiddwa ku kkomero lyaba-China
Bya Juliet Nalwooga Poliisi mu kitundu kya Wamala eriko emmundu 2 zenunudde, oluvanyuma lwobubbi obwabadde ku kkolero lya Zian Duomi mu disitulikiti ye Kassanda. Mu bubbi buno mufiriddemu omusirikale wa poliisi ku daala lya constable atenga abalala balumiziddwa. Omwogezi wa poliisi mu gwanga Fred Enanga […]
Eyasobya ku mwana asibiddwa emyaka 26
Ivan Ssenabulya
October 16th, 2021
Bya Ruth Anderah, Kkooti ejjulirwamu ekendezeza ekibonerezo ku muvubuka eyasingisibwa omusango gwokujula ebitanajja bweyakwata omwana owemyaka 2. Eric Kwagala omulamuzi wa kkooti e masaka yasooka kumusalira myaka 43 agimale mu kkomera wabula ekibonerezo kino kikendezedwa okudda ku myaka 26 oluvanyuma lwokujjulira ensala yomulamuzi nti yamulamuza […]
Omubaka Iddi Isabirye agobeddwa mu palamenti
Bya Abubaker Kirunda, Omubaka wa Bunya south mu palamenti, Iddi Isabirye agibbwa mu palamenti okusinzira ku nsala yomulamuzi Suzan Abenyo atuula e Jinja. Isabirye yatwalibwa mu kkooti munne bwebeeli kumbiranye mu kalulu Robert Ntende nga amulumiriza okubba akalulu nokutiisatiisa abalonzibe. Omulamuzi Abenyo agambye nti obujjulizi […]
Omubaka Katuntu ne Muwuma bawangudde emisango gyébyókulonda
Bya Abubaker Kirunda, Omubaka wa Bugweri county mu palamenti Abdu Katuntu awangudde omusango gwe byekulonda ogubadde guwakanya obuwanguzibwe mu kulonda okuwedde. Julius Galinsonga,munnamateeka wómu kampala, yeyatwala Katuntu mu kkooti. Omulamuzi wa kkooti enkulu e Jinja, Suzan Aenyo munsalaye agambye nti Galinsonga aremereddwa okuleeta obujjulizi obulaga […]
Mujjukize abantu okunaaba mungalo
Bya Ivan Ssenabulya Olwaleero nga 15 Okitobba 2021 lunnaku lwakunaaba mungalo munsi yoba oba International Handwashing Day. Olunnaku luno lwabangibwawo okwongera okumanyisa abantu ku bukulu bwokunaaba mungalo, okusobola okwewala endwadde. Ku mulundi guno luvugidde ku mubala “Our Future is at Hand – Let’s Move Forward […]
Poliisi ekutte maama eyayokya muwala we’ngalo
Bya Juliet Nalwooga Poliisi mu disitulikiti ye Napak eriko maama, wamyaka 31 gwekutte okuva ku kyalo Lokitelaemun mu gombolola ye Matany olwokukkira muwala we namwokya engalo. Omwana gweyayokya ye Anna Modo nga kigambibwa nti yamwokya ngalo, bweyalya emmere gyatamugabidde. Bino byaliwo nga 5 Okitobba wabula […]
Olwaleero lunnaku lwabakyala ‘ababulijo’ mu byalo
Bya Ritah Kemigisa Ekitongole kyekibiina kyamawanga amagatte, UN Women bakubye omulanga nokujjukiza abakulembeze nti bateeke mu nkola ekyakanyizbwako mu ndagaano ye Maputo, okuteeka ssente 10% mu byobulimi, mu mbalirira zamawanga. Buno bwebubaka, obujidde ku lunnaku lwaleero olwabakyala aba wansi oba International Day of the Rural […]


text:
Museveni akalaatidde baminisita okusikiriza bayinvesita
Omukulembeze w'eggwanga Yoweri Museveni alagidde ba minisita be okukolerera okututumula buto ebyenfuna byeggwa biddeyo nga bwebyali nga ekirwadde kya Covid-19 tekinnabalukawo. Museveni kino akyesigamizze ku kugemesa abantu obukadde 7 omwezi gwa December nga ku bano obukadde 4 bali waggulu wemyaka 50 oba abalina endwadde ez'olukonvuba. Ba minisita bakuutiddwa okwewalira ddala enguzi n'obulyake kubanga ebikolwa bino biotaanya ba musiga nsimbi. Ono abadde aggalawo omusomo gwaba minisita abajja okumaze enaku bbiri.


text:
Ekidd.: Muggulewo, muggulewo Yezu atuuse
Ayingire, ayingire mu mitima egyammwe,
Nneesiimye leero nange
Okukyaza nze Omulokozi. x2
1. Mulabe amagero Katonda Mwana, Mulabe amagero okujja omwange.
Nze ani nze gw’okyalidde, Nze ani nze nange omwolo?
2. Oh Kristu Ggwe Katonda, O Kristu ggwe Akaliga;
O Kristu Ggwe Omukama, Osiimye otya okujja omwange
3. Laba ekitiibwa kye nfunye nze, Okukyaza omutonzi w’eggulu;
Sso nga nze sisaanidde, Leero nange nneesiimye.
4. O Omukama Ggwe Katonda, Leero nange akukyazizza;
Nze nfuuse ennyumba yo kati, Nsiimye nnyo okujja omwange.
DOWNLOAD LINK:
MUGGULEWO YEZU ATUUSE


text:
Amawulire
Olukiiko lwa KCCA lutesezza ku kubbula enguudo
Ivan Ssenabulya
September 16th, 2021
Bya Prosy Kisakye
Ekitongole kya Kampala Capital City Authority baliko enguudo 3, zebagala zibbulwemu amannya okuli eryabadde akulira Obusodoxi mu Uganda Metropolitan Jonah Lwanga nomusubuzi Haji Bulaimu Muwanga Kibirige.
Mu lukiiko olutudde, abakiise bagambye nti tekiibe kyabwenkanya okubbula oluguudo mu linnya lyomugenzo Lwanga atenga gweyaddira mu bigere Theodros Nankyama teyasimibwa mu mbeera yeemu.
Omuubiriza wolukiiko lwa KCCA Zahra Luyirika yalagidde ensonga zino zitwalibwe mu kakiiko akavunanyizobwa ku kutegekera ekibuga, era bakwanjula ebinaaba bitukiddwako mu lutuula olunaberawo nga 28 Sebutemba.
Enguudo ezitunuliddwa kuliko Wampewo Avenue bagala lutumibwe BMK okujjukira omusubuzi eyafudde wiiki ewedde.


text:
Amawulire
America eyagala alipoota ku bantu abattibwa mu kulonda
Ivan Ssenabulya
September 24th, 2021
Bya Ivan Ssenabulya,
Eggwanga lya America litadde gavumenti ya wano kunninga okufulumya alipoota ekwata ku bikolwa ebyokutyoboola eddembe lyobuntu nókutta abantu ebyeyolekera mu kalulu akaaliwo kuntandikwa y’omwaka guno.
Abantu abasoba mu 50 bebalusulamu akaba mu kwekalakaasa okwaliwo mu mwezi gwa musenene omwaka oguwedde, abawagizi ba senkagale wekibiina kya NUP, Robert Kyagulanyi, bwebava mu mbeera ne begugunga nga bawakanya ekya poliisi okumukwata bweyali agenze okunonya akalulu mu disitulikiti eye Luuka.
Abobuyinza bagamba okunonyereza ku byaliwo byonna kwakolebwa wabula alipoota bakyagitulidde.
Mu kwogerako nomukutu gwa mawulire ogwa NTV ambassador wa America mu Uganda Natalie Brown azeemu nasaba abali mu buyinza okufulumya alipoota eno mu bwangu.
Ono agamba nti kino kyakuyambako okuleetawo obwerufu nokutuusa obwenkanya eri abakosebwa.
Emyezi kati giweze 10 bukya bwegugungo bwa 18/19th November 2020 bubaawo
Ngennaku zomwezi 17th May 2021, olupapula lwa Daily Monitor lwafulumya amawulire ku bikwata ku alipoota eno eyali esomoddwa nga galaga nti abantu 11 abattibwa mu kwekalakaasa kuno baali bekalakaasi kyokka abalala 42 battibwa mu butanwa.


text:
Amawulire
Abakulembeze be Katuna bagala enteseganya ziddemu okuggulawo ensalo
Ivan Ssenabulya
September 30th, 2021
Bya Musasi Waffe
Ab’obuyinza ku nsalo ya Uganda ne Rwanda e Katuna basabye omukulembeze Yoweri K. Museveni okuttukizza okuggulawo ensalo.
Gavumenti ya Rwanda yaggalwo enslo yaayo ne Uganda mu March wa 2019 nga baategeeza nga bwebalina entekateeka okudabiriza ensalo yaabwe.
Wabula gavumenti ya Uganda nabao balumiriza Rwanda, okusindika kuno abakessi nekigendererwa okutabangula ebyokwerinda byabwe.
Mu bbanga lino wabaddewo okugotaana mu mirimu gyebyobusubuzi wakati wamwanga gombi, nga nembiranye egebaddenga ekula bukuzi.
Kati tawuni kilaaka wa Katuna tawuni kanso Eric Sunday ategezezza banaffe aba Daily Monitor nti bafiriddwa omusolo gwa kawumbi kalamba 1 okuva ensalo ya Katuna/Gatuna lweyaggalwa.
Agambye nti baasolozanga omuslo gwa bukadde 400 buli mwaka naye ssente ezo zaasalika.
Kati nabakulembeze abalala mu kitundu kino bagamba nti obwetaavu webuli okuggulawo ensalo era basabye nti enteseganya ziddemu.


text:
Amawulire
Abantu 229 bebaafiridde mu bubenje mu Sebutemba
Ivan Ssenabulya
October 4th, 2021
Bya Juliet Nalwooga
Abantu 229 bebafiridde mu bubenje, okwetoloola egwanga lyonna mu mwezi gwa Sebutemba wgokka atenga abalala 1,054 bebaasimattuse nebisago.
Bwabadde ayogera ne bannamulire ku kitebbe kya poliisi e Naguru, omwogezi wa poliisi yebidduka Farida Nampiima agambye nti obubenje buno obusinga buva ku kuvugisa kimama.
asabye abagoba bebidduka okuddukira ku sipiidi 80 ku nguudo zonna, okusobola okwewala obubenje.
agambye nti era baasobodde nokubowa pikipiki 166 ezibaddenga zivuga mu budde bwa kafyu, wabulanga ezimu baaziddzza bannayini zo, ku kiragiro kyomukulembeze wegwanga.


text:
Oluguudo Lw'eKatosi Lukyalina Ebizibu
Ekisubizo kya gavumenti wamu ne ba kontulakita abakwasibwa omulimu gwo kukola olugudo lwe Mukono Kyetume Katosi ogusubirwa okugwa mu mwezi gwa 11 omwaka guno kyandigwa obutaka olwe ndooliito ezikyali ku ttaka mu bitundu ebimu mwe lulina okuyitta.
Abatuzze abamu bana nyini ttaka bagamba nti tebayinza kukiriza mulimu gwona kukolebwa ku ttaka lyabwe nga ekitongole kya Uganda National Roads Authority tekinabasasula nsimbi zabwe.
Embeera eno evirideko olugudo okukolebwa nga ebitundu ebimu bibukibwa.


text:
Tag: Buganda Kingdom
Katikkiro Awabudde ku Kutulugunya AbasibeKatikiro wa Buganda Peter Mayiga agambye nti eky’okukuba ababaka ba paalamenti kyabadde tekyetaagisa kuba baabadde bamaze okukwatibwa. Katikkiro asinzidde mu kibuga Mityana, ...
Bugirimaani Ekkaanyizza Ne BugandaOmubaka wa Bugirimaani mu Uganda leero asisinkanye Katikkiro Charles Peter Mayiga nebogera kunsonga ezenjawulo nga essira basinze kuliteeka kubyakusiga nsimbi naddala mu ...
Twekobe Ewedde Kabaka, Bagimukwasa 24Nga obuganda bwetegekera okujaguza jubireewo y’amatikkira eya 25, katikkiro wa Buganda CPM leero lwalambudde ebikolebwa mu lubiri ewanaabera emikolo gino ngakalombolombo bwekali ...
Mulwanyammuli Byebateesa ne Museveni TalibyerabiraOmwaka guno lwegigenda kuwera emyaka 25 bukya Kabaka Ronald Muwenda Mutebi II atuula ku namulondo mu mwaka gwa 1993. Mu myaka egyo ...
Mengo Studying City Expansion DocumentsBuganda kingdom has acknowledged receipt of documentation from the National Planning Authority pertaining to the proposed expansion of Kampala metropolitan that entails ...
Kabaka’s Continued Legal BattlesThe grand children of Daudi Chwa have withdrawn their application from a case in which they seeking to be added in a ...
Katikkiro Mayiga: Olubiri MulukulaakulanyeOlukiiko lwa Buganda olutudde olwaleero lubadde lwa bbugumu nnyo, ng’abakiise bakubaganya ebirowoozo ku ky’okukulaakulanya Olubiri lw’e Mengo Abakiise abamu balabudde ku kya ...
Kabaka Asisinkanye Abaana B'engomaSsaabasajja Kabaka Empologoma ya Buganda Ronald Muwenda Mutebi II olwaleero nga ali wamu n’abalangira, abanbejja ba ssaava ne ba naava okuva mu ...
Abamasaza Musigire Emirimu EgyetuumaKamalabyonna wa Buganda Charles Peter Mayiga asabye abaami b’amasaza okugabanya obuvunaanyizibwa mu baami b’amagombolola bebaweereza nabo, kibasobozese okwanguyirwa obuweereza nga tebeetuumyeko buvunaanyizibwa.
Kabaka Aggaddewo EkisaakaateSsabasajja Kabaka wa Buganda Ronald Muwenda Mutebi asiimye naggalaow ekisaakaate ekimaze sabbbiti bbiri mu sazza lye Bulemezi. Maaso Moogi asinzidde eno nalagira ...


text:
2 Bassekabaka
Essuula 14
Mu mwaka ogw'okubiri ogwa Yowaasi mutabani wa Yowakaazi kabaka wa Isiraeri Amaziya mutabani wa Yowaasi kabaka wa Yuda n'atanula okufuga.
2 Yali yakamaze emyaka makumi abiri mu etaano bwe yatanula okufuga; n'afugira emyaka amakumi abiri mu mwenda mu Yerusaalemi: ne nnyina erinnya lye yali Yekoyadiini ow'e Yerusaalemi.
3 N'akola ebyali mu maaso ga Mukama ebirungi, naye nga tamwenkana Dawudi kitaawe bye yakola nga byonna bwe byali Yowaasi kitaawe bye yakolanga.
4 Naye ebifo ebigulumivu tebyaggibwawo: abantu nga bakyawaayo ssaddaaka era nga bootereza obubaane ku bifo ebigulumivu.
5 Awo olwatuuka obwakabaka nga kye bujje bunywezebwe mu mukono gwe n'alyoka atta abaddu be abatta kabaka kitaawe:
6 naye abaana b'abassi teyabatta: ng'ebyo bwe biri ebyawandiikibwa mu kitabo eky'amateeka ga Musa, nga Mukama bwe yalagira ng'ayogera nti Bakitaabwe tebattibwanga ku lw'abaana, so n'abaana tebattibwanga ku lwa bakitaabwe; naye buli muntu anaafanga olw'okwonoona kwe ye.
7 Ku Edomu n'attirako kakumi mu Kiwonvu eky'Omunnyo, n'amenya Seera ng'alwana, n'akituuma erinnya lyakyo Yokuseeri ne leero.
8 Awo Amaziya n'atuma ababaka eri Yekoyaasi mutabani wa Yekoyakaazi mutabani wa Yeeku kabaka wa Isiraeri: ng'ayogera nti Jjangu tulabagane n'amaaso.
9 Awo Yekoyaasi kabaka wa Isiraeri n'atumira Amaziya kabaka wa Yuda ng'ayogera nti Omwennyango ogw'ali ku Lebanooni gwatumira omuvule ogwali ku Lebanooni nga gwogera nti Muwe muwala wo mutabani wange amufumbirwe: awo ensolo ey'omu nsiko eyali ku Lebanooni n'eyitawo n'erinnyirira omwennyango.
10 Mazima okubye Edomu, n'omutima gwo gukugulumizizza okyenyumiririzeemu obeere eka; kubanga lwaki okweyingiza mu bitali bibyo n'ofiirwa, n'ogwa ggwe ne Yuda wamu naawe?
11 Naye Amaziya n'atakkiriza kuwulira. Awo Yekoyaasi kabaka wa Isiraeri n'atabaala; ye ne Amaziya kabaka wa Yuda ne balabaganira n'amaaso e Besusemesi ekya Yuda.
12 Yuda n'agobebwa mu maaso ga Isiraeri; ne baddukira buli muntu mu weema ye.
13 Awo Yekoyaasi kabaka wa Isiraeri n'awambira Amaziya kabaka wa Yuda mutabani wa Yekoyaasi mutabani wa Akaziya e Besusemesi, n'ajja e Yerusaalemi n'amenyamenya bbugwe wa Yerusaalemi, okuva ku mulyango gwa Efulayimu okutuuka ku mulyango ogw'oku nsonda, emikono ebikumi bina.
14 N'anyaga ezaabu n'effeeza yonna n'ebintu byonna ebyalabika mu nnyumba ya Mukama ne mu by'obugagga eby'omu nnyumba ya kabaka, era n'ab'emisango, n'addayo e Samaliya.
15 Era ebikolwa ebirala byonna ebya Yekoyaasi bye yakola n'amaanyi ge era bwe yalwana ne Amaziya kabaka wa Yuda tebyawandiikibwa mu kitabo eky'eby'omu mirembe gya bassekabaka ba Isiraeri?
16 Yekoyaasi ne yeebakira wamu ne bajjajjaabe, n'aziikirwa mu Samaliya wamu ne bakabaka ba Isiraeri; Yerobowaamu mutabani we n'afuga mu kifo kye.
17 Awo Amaziya mutabani wa Yowaasi kabaka wa Yuda n'amala emyaka kkumi n'etaano Yekoyaasi mutabani wa Yekoyakaazi kabaka wa Isiraeri ng'amaze okufa.
18 Era ebikolwa ebirala byonna ebya Amaziya tebyawandiikibwa mu kitabo eky'eby'omu mirembe gya bassekabaka ba Yuda?
19 Ne bamwekobaanira mu Yerusaalemi; n'addukira e Lakisi: naye ne batuma Erakisi okumugoberera ne bamuttira eyo.
20 Ne bamuleetera ku mbalaasi: n'aziikibwa mu Yerusaalemi wamu ne bajjajjaabe mu kibuga kya Dawudi.
21 Awo abantu bonna aba Yuda ne batwala Azaliya eyali yaakamaze emyaka kkumi na mukaaga, ne bamufuula kabaka mu kifo kya kitaawe Amaziya.
22 Ye yazimba Erasi n'akizza eri Yuda, kabaka ng'amaze okwebakira awamu ne bajjajjaabe.
23 Mu mwaka ogw'ekkumi n'etaano ogwa Amaziya mutabani wa Yowaasi kabaka wa Yuda Yerobowaamu mutabani wa Yowaasi kabaka wa Isiraeri n'atanula okufuga mu Samaliya, n'afugira emyaka amakumi ana mu gumu.
24 N'akola ebyali mu maaso ga Mukama ebibi: teyava mu bibi byonna ebya Yerobowaamu mutabani wa Nebati bye yayonoonyesa Isiraeri.
25 Yazzaayo ensalo ya Isiraeri okuva awayingirirwa e Kamasi okutuuka ku nnyanja eya Alaba, ng'ekigambo bwe kyali ekya Mukama Katonda wa Isiraeri kye yayogerera mu mukono gw'omuddu we Yona mutabani wa Amitayi nnabbi ow'e Gasukeferi.
26 Kubanga Mukama n'alaba okubonyabonyezebwa kwa Isiraeri, nga kuzibu nnyo: kubanga tewaali eyasibibwa newakubadde ataasibibwa, wadde omubeezi eri Isiraeri.
27 Mukama n'atayogera ng'alisangula erinnya lya Isiraeri okuva wansi w'eggulu: naye n'abalokolera mu mukono gwa Yerobowaamu mutabani wa Yowaasi.
28 Era ebikolwa ebirala byonna ebya Yerobowaamu ne byonna bye yakola n'amaanyi ge bwe yalwana ne bwe yakomezaawo Isiraeri Ddamasiko ne Kamasi ebyabanga ebya Yuda, tebyawandiikibwa mu kitabo eky'eby'omu mirembe gya bassekabaka ba Isiraeri?
29 Yerobowaamu ne yeebakira wamu ne bajjajjaabe, be bassekabaka ba Isiraeri; Zekkaliya mutabani we n'afuga mu kifo kye.


text:
Amannya g'ebika agamu gagenda gafa
AMANNYA g'ebika agamu gagenda gafa so ng'okufa kwago kuba kwoleka kufa kwa zimu ku mpisa zaffe, obulombolombo n'ebyafaayo. Abawala bangi kati beeyita mannya ga bakitaabwe, agaabwe ne bagafiisa ne batamanya nti batta byafaayo na bulombolombo bwa Buganda obwekwese era obuterekeddwa mu mannya g'ebika. Kale laba nga gano:
BUWEMBO:
Erinnya lino liva mu kigambo ‘ekiwembo’ nga guno guba mukolo ogw’okutta omuntu Kabaka kwe yakuliranga. Edda, ng’eddiini tennajja, Kabaka bwe yabanga akola omukolo ogw’okukula, yagendanga ewa Kasujja, Omutaka w’Engeye mu muwafu gwe baayitanga Nnaabonganaani olwo Kabaka n’alyoka abuuza nti Nnaabonga n’ani?. Omuntu eyasookanga okuddamu nti nange nga bamukwata era oluvannyuma baamuttanga ng’okuttibwa kwe kwe kuyitibwa ekiwembo, nga bagamba nti Kabaka mukoka, mw’ayita agenda n’ekiwembo. Ekyalo kwe baamuttiranga nga nakyo kiyitibwa Kiwembo. Mu kiwembo kino mwe muva erinnya Buwembo ly’oyinza okugamba nti litegeeza omuntu ow’akamwa akangu.
KAWEESA:
Bano Baamafumbe. Kaweesa eyasooka yali mutabani wa Walusimbi nga muweesi nnyo kye baava bamutuuma Kaweesa eritegeeza omuweesi.
MPANGA:
Okuggya Bakabaka empanga (olumu luyitibwa luwanga) kyava dda. Kigambibwa nti akalombolombo kano kaviira ddala ku Kabaka Kintu. Kigambibwa nti mu lubiri lwa Kintu e Magonga mwalimu omugugu ogutaakwatibwangako era Abataka nga bagamba nti nga tebamanyi kigulimu. Wabula Sir Apolo Kaggwa agamba nti oluvannyuma ennyo bwe baagusumulula ne basangamu empanga bbiri entereke, nga bateebereza nti olumu lwali lwa Kintu olulala lwa Chwa Nabakka, Bakabaka abagambibwa nti baabula bubuzi. Kyokka abamu bagamba nti olwokubiri lwandiba nga lwali lwa Nambi muka Kintu. Apolo Kaggwa agamba nti abataka baali balimba okugamba nti tebamanyi kiri mu mugugu era nga kiteeberezebwa nti osanga empanga baazitereka nga balowooza nti bwe baliba baddayo gye baava okujja mu Buganda nti baliddayo nazo. Mu mpanga zino mwe muva erinnya Mpanga.
NAKIBONEKA:
Erinnya lya bawala nga liva mu kigambo okuboneka ekitegeeza okulabika okw’ekintu ekyagalwa nayE nga tekitera kulabikalabika. Okuboneka kukozesebwa ku mwezi ne ku Kabaka. Oyinza okugamba nti Nakiboneka litegeeza omuntu nnantalabikalabika.
MUSIIGE:
Erinnya lya balenzi nga liva mu kigambo kusiiga. Edda abataka n’abakungu baawangayo abaana baabwe mu lubiri ewa Kabaka bakulire eyo nga bamuweereza. Kuno kwe kwayitibwanga okusiiga. Musiige wandigambye nti ye mwana gwe bawaddeyo mu lubiri okuweereza Kabaka.
MUGABI:
Lino linnya lya basajja ng’ensibuko yaalyo eviira ddala ku Kabaka Kimera.Omulangira Kalemeera bwe yazaala mu muka Kabaka Winyi ayitibwa Wannyana omwana, omwana oyo eyatuumibwa Kimera baamukweka mu kirombe kye baatuuma mugabi era wano we wava erinnya Mugabi ly’oyinza okugamba nti litegeeza omuntu akweka ebyama.
LUKENGE NE NALUKENGE:
Amannya gano gategeeza eriggwa ekkomerere mu ttaka lye liyitibwa lukenge. Ensibuko yaago etandikira ku Ssekabaka Ndawula eyali Kabaka owa 22 ng’obaze okuva ku Kintu. Ono omulongo we yamutuuma Lukenge ng’agamba nti obuyinza bwa Kabaka bufaanana n’eriggwa ekkomerere mu ttaka , bw’oliyitako likufumita. Noolwekyo Lukenge ne Nalukenge gategeeza eriggwa ekkomerere mu ttaka.
KASAJJA:
Lino nalyo litandikira ku Ssekabaka Ndawula eyatuuma olubiri lwe erinnya Kasajjakaaliwano n’agamba nti litegeeza kitiibwa nti omusajja bw’amala okufa nga bamwogerako nti ‘Akasajja ako bwe kaabeeranga mu maka gaako wano nga kalina ekitiibwa n’amalala’ (Laba Empisa Za Baganda ekya Sir Apolo Kaggwa). Erinnya lino oluvannyuma lye baasalako ne lifuuka Kasajja.
MAWANDA:
Erinnya lino litandikira ku Ssekabaka Ndawula. Omu ku bakazi be, Nakidde Luyiga, bwe yafuna olubuto ne lumuyisa bubi ng’awandawanda buli kiseera era lumu Kabaka yamugoba ku mmere olw’okuwandawanda ng’agamba nti awanda mu mmere. Kabaka Ndawula yalagira eyali Ssekiboobo, Nkalubo, atte Luyiga ng’amulanga kuwanda malusu nga balya. Nkalubo yatya okumutta n’afunayo omukazi omulala ow’olubuto n’amutta n’akweka Luyiga. Bwe yazaala omulangira, Nkalubo n’amutwalira Kabaka era bwe yalaba omwana ng’amufaanana ate n’ajjukira nnyina bwe yawanda amalusu nga balya kwe kumutuuma Mawanda (Laba akatabo Ekitiibwa Kya Buganda) . Wano we wava erinnya Mawanda ly’oyinza okugamba nti litegeeza omuntu omuwanduzi w'amalusu oba omujama.
SSAAKA:
Lino linnya lya basajja nga liva mu kigambo okusaaka ekikozesebwa mu kukomaga. Bw’omala okuggya ekikuta ku mutuba n’okukikalakata olwo ozzaako okusaaka ng’okozesa ensaamu ensaaka. Okusaaka kwe kukubaAkuba ekikuta kino ne kigaziwagaziwa nga bwe kigonderera. Mu kusaaka mwe muva erinnya Ssaaka.
KASEKENDE:
Erinnya lino lya basajja nga liva mu buseekende (akamu kaseekende). Obuseekende bwe buti obumera ku tteete obwo obuyitamu ne buwanvuwa, obubaako kyenvu. Edda abamu baabuzimbisanga enju. Mu buseekende buno mwe muva erinnya Kasekende.
NASSIWA:
Lino lya bawala nga liva mu kigambo kusiwa. Okusiwa kukozesebwa mu lulimi lwa kuyiisa mwenge ng’omuntu addira omuwemba omusiike gwe bamaze okusa n’aguyiwa ku mubisi olwo n’agutabula n’ebibatu gunoge nga tannagubikka gufuuke omwenge. Nassiwa wandigambye nti litegeeza okulunga omubisi n’omuwemba omuse.
MUGWANYA NE NAMUGWANYA:
Gano gatera kutuumibwa Bankima. Aboobutiko nabo bagatuuma. Ensibuko y’erinnya lino eri ku Ssekabaka Kimbugwe ng’ono yali mwana wa Ssuuna I. Kimbugwe bwe yalya obwakabaka n’akuba ekibuga kye ku lusozi lwe yayita Bugwanya era n’olubiri lwe n’alutuuma Bugwanya kye yagamba nti kitegeeza nti 'tutabaganye'. Mu Bugwanya mwe muva erinnya Mugwanya ly’oyinza okugamba nti litegeeza omutabaganya.
NANSUKUSA:
Lino linnya lya bawala nga liva mu kigambo ensukusa ekitegeeza ekitooke ekito ekitannaba kussa. Edda Abaganda nga baakatandika okulima n’okusimba ensuku oli yajjanga ewa munne alabe oba alinayo ku ttooke oli n’amuddamu nti 'nedda ensuku nsa, ebitooke bikyali bito'. Ensuku nsa mwe muva ekigambo ensukusa ekivaamu erinnya Nansukusa. Nansukusa oyinza okugamba nti litegeeza ekitooke ekitannassa.
MAGALA NE NAMAGALA:
Erinnya lino lirabika liva mu kigambo mugala ekitegeeza akayumba ke bazimba ku kiswa ekisaze basobole okukibikka enswa zireme kubuukira mu bire. Kyokka kirabika Aboolugave okutuuma Magala ne Namagala baakiggya ku butaka bw’owessiga Natiigo obuli e Magala mu Ssingo.
KIKOYO:
Linnya lya basajja nga liva mu bisassalala ebifubutuka mu kiswa eky’ennaka ebimerako obutiko obunakanaka ebiyitibwa ebikoyo. Ebintu ebyo abamu bye bayita enkanja z’obutiko mu Luganda olutuufu biyitibwa bikoyo, bwe biba eby’enswa ennaka era mwe muva erinnya Kikoyo.
KALYESUBULA:
Litera kutuumwa basajja abeddira Endiga nga liva mu kigambo kusubula ekikozesebwa mu lulimi lw’okukomaga. Omukomazi bw’aba aggya oba okuyubuluza ekikuta ku mutuba ky’agenda okukolamu olubugo okwo kwe bayita okusubula. Noolwekyo oyinza okugamba nti Kalyesubula litegeeza okuyubuluza ekikuta ky’omutuba okuva ku muti ng’ogenda okukikomagamu olubugo.
SSEMUKUUTU:
Lino nalyo liva mu lulimi lwa kukomaga. Ekikuta ekiva ku mutuba kye bagenda okukomagamu olubugo kiyitibwa mukaaku kati oba olina okukikalakata ne kivaako ebigalagamba ebyo eby’okungulu. Akambe akeeyambisibwa mu kukalakata omukaaku kayitibwa kkuutu era mwe muva erinnya ssemukuutu ly’oyinza okugamba nti litegeeza akambe akeeyambisibwa mu kukalakata omukaaku nga bagenda okugukolamu olubugo.
KABUGO NE NAKABUGO:
Amannya gano gombi ga bantu abeddira Enkima, bajjajja ba Buganda, nga gava mu kyambalo ekikulu ekya Buganda, olubugo. Kabaka bw’akisa omukono, okufuna anaamuddira mu bigere, omulangira amusikira amala kubikka njole kabugo. Omulangira kasita abikka akabugo olwo nga Buganda efunye Kabaka. Mu kabugo kano mwe muva amannya Kabugo ne Nakabugo. Olubugo olutono ate nga lulungi oyinza okuluyita akabugo noolwekyo Kabugo ne Nakabugo gategeeza olubugo olutono ate nga lulungi.
GGOLOOBA:
Erinnya lino litera kusangibwa mu balangira nga liva mu kigambo okugolooba ekikozesebwa okutegeeza enjuba ng’ekkirira oba ng’eggweerayo, obudde nga busemberera okuziba. Abamu oluusi bakikozesa okutegeeza okugenda. Oyinza okugamba nti Ggolooba litegeeza enjuba ng’eggweerayo oba ng’ekkirira.
NKATA:
Erinnya lino liva mu kigambo nkata ekitegeeza olulagala oluzinge n’olufunya bulungi ofunemu ekintu kye weEtissa olwo kye weetisse kireme kukunyiga.
MAGANDAAZI:
Lino lya basajja nga liva mu kigambo okugandaala ekitegeeza okugalamirako oba okuwummulako kyokka nga teweebase. Emmuli bwe ziggyiira mu luyiira bwe zigwa wansi nazo ziyitibwa Magandaazi. Oyinza okugamba nti Magandaazi litegeeza okuwummulako.


text:
TULI MU SSANYU (Fr. James Kabuye)
- Tuli mu ssanyu, tuli mu ssanyu atuuse olwaleero: Olwaleeero
Omununuzi lw’azze tuli mu ssanyu Azaaliddwa.
Omulokozi atuuse omwana wa Katonda Ye Messiya, Ye Messiya
Omununuzi atuuse kyewuunyo Ye Messiya, Ye Messiya x2
(b) ll Atwagala Omununuzi.
Atwagala Kristu nkwewuunya Ggwe atewadde Omununuzi x2
Ha ……….. Omununuzi
Ha ………. Omununuzi
ll Leero Omwana azaaliddwa ku lwaffe
Lw’atuuse Kristu nneyanza lwa ttendo azaaliddwa.
Leero atuuse, leero atuuse, twesiimye Omwana anti azaaliddwa.
- Tuli mu ssanyu …..
(b) Omwana wo. Omununuzi
Omwanawo Patri ataggwawo y’atwewadde Omununuzi x2
Ha …….. Omununuzi
Ha ……. Omununuzi
- Tuli bantu bo, tuli bantu bo Yezu olwaleeero Olwaleero
Omununuzi wamma tuli bantu bo Olwaleero x2
Omulokozi atuuse Omwana wa Kaatonda Ye Messiya, Ye Messiya.
Omununuzi atuuse kye wuunyo Ye Messiya, Ye Messiya.
(b) ll Ffe abaano bo Omununuzi.
Ffe abaana bo Patri tweyanza otuwadde nnyo Omununuzi x2
Ha ……….. Omununuzi
Ha ………. Omununuzi
ll Leero Omwana azaaliddwa ku lwaffe
Lw’atuuse Kristu nneyanza lwa ttendo azaaliddwa.
Leero atuuse, leero atuuse, twesiimye Omwana anti azaaliddwa.
DOWNLOAD LINK:


text:
Ekibuuzo
Nyinza ntya okusonyiwa abankoze obubi?
Okuddamu
Buli muntu asobezeddwa, anyiiziddwa oba akoleddwa obubi. Abakristaayo balina kukola batya singa ebintu bwebityo bitukawo gyebali? Okusinziira ku Bayibuli, tulina okusonyiwa abatusobya. Abaefeeso 4:32 egamba, “era mubeerenga n'obulungi mwekka na mwekka, abakwatibwa ekisa, nga musonyiwagananga, era nga Katonda bwe yabasonyiwa mu Kristo.” Mu ngeri yemu, Abakkolosaayi 3:13 egamba, “nga muzibiikirizagananga, era nga musonyiwagananga mwekka na mwekka, omuntu yenna bw'abeeranga n'ensonga ku muntu munne; era nga Mukama waffe bwe yabasonyiwa mmwe, era nammwe bwe mutyo:” Ekikulu mu byawandiikibwa byombi kiri nti tulina okusonyiwa bakkiriza bannafe nga Katonda bweyatusonyiwa. Lwaki tusonyiwa? Kubanga twasonyiyibwa! Okusonyiyibwa kwaffe eri abantu abalala kulina okulaga okusonyiyibwa Katonda kweyatusonyiwa.
Okusobola okusonyiwa abatukoze obubi, tulina okusookera ddala okutegeera Okusonyiyibwa kwetufuna okuva eri Katonda. Katonda tamala gasonyiwa busonyiyi muntu awatali bukwakkulizo—singa kyali bwekityo, tewandibaddewo nyanja yamuliro mu Kubikkulirwa 20:14-15. Okusonyiwa, bwekutegeerebwa obulungi, kulimu okwenenya ku ludda ly’oyo aba ayonoonye n’okwagala wamu n’ekisa ku ludda lwa Katonda. Okwagala n’ekisa webiri, wabula okwenenya ebiseera ebisinga kuba kubulawo. N’olw’ekyo ekiragiro kya Bayibuli ekitulagira okusonyiwa tekitegeeza nti tubike ku kibi. Kitegeeza nti, musanyu, olw’ekisa, mu kwagala tusonyiwe abo abeenenyeza. Tulina okuba nga twetegese okusonyiwa singa tuba tuwereddwa omukisa. Ssi emirundi musanvu gyokka, wabula emirundi nsanvu emirundi musanvu. (Mataayo 18: 22). Okugaana okusonyiwa omuntu asabye okusonyiyibwa kiraga, obukyayi, obukaawu, n’obusungu, kyoka nga ku bino byonna tekuli mbala ya Mukristaayo.
Okusonyiwaabao abatukoze obubi kyetaaga okuguminkiriza n’ekisa. Ekanisa erina ekiragiro “mugumiikirizenga eri bonna.” (1 Abasessaloniika 5:14). Tulina okuyisa amaso ku nsobi entonotono abantu zebakola. Yesu yagamba, “naye nange mbagamba nti Temuziyizanga mubi: naye omuntu bw'akukubanga oluba olwa ddyo, omukyukiranga n'olwa kkono.” (Matayo 5:39). Si ntibuli luyi ku luba luyina okudizibwayo.
Okusonyiwa abo abatukoze obubi kwetaaga kwetaaga amanyi ga Katonda agakyusa mu bulamu bwaffe. Waliwo ekintu ekiri ebuziba ekiri mu mbala y’abantu eyekibi ekyagala okuwoolera era ekyagala okuddiza. Mu buntu bwaffe twagala okukola obubi bwebumu nga bwetukoledda—bwonkuba eriso nange nkukuba riso, era ekyo kirabika nga kyekyobwenkanya. Wabula mu Kristo, tuwereddwa amanyi okwagala abalabe baffe, okukola obulungi abo abatukyawa, okuwa omukisa abo abatukolimira, era okusabira abo abatuvuma. (Lukka 6:27-28). Yesu atuwa omutima ogwagala okusonyiwa era okukola eby byonna wagulu.
Okusonyiwa abo abatukola obubi kwanguwa singa tutunuulira ekigera Katonda kyasonyiwa ebyonoono byaffe. Ffe abalagiddwa ekisa tetulina ate kugaana kulaga balala kisa. Twononye eri Katonda emirundi egitabalika okusinga omuntu emirundi omuntu yenna gyatukoze obubi. Olugero lwa Yesu mu Matayo 18:23-35 kyakulabirako kirungi ekiraga amazima gano.
Katonda suubiza nti, bwetugya gyali ngatusaba okusonyiyibwa, Atusonyiwa (1 Yokaana 1:9) N’ekisa kyetulaga eri abo abanonya okusonyiyibwa gyetuli kilina okubaawo ebiseera byonna. (Lukka 17:3-4).
English
Nyinza ntya okusonyiwa abankoze obubi?


text:
Amawulire
Bannauganda tebalina kyakujjaguza ku meefuga-DP
Ivan Ssenabulya
October 9th, 2021
Bya Prossy Kisakye,
Ekibiina kye byóbufuzi ekya Democratic Party kigamba nti bannauganda tebalina nsonga kwebayinza kusinzira kujaguza mefuga.
Olunaku olwaleero Uganda lwewezeza emyaka 59 egyamefuga emikolo gibadde ku kisaawe e Kololo wansi womulamwa ogugamba nti okulwanirira ebiseera ebyomusaaso okuyita mu kyukyusa endowooza.
Wabula mu kiwandiiko ekifulumizidwa omwogezi wa DP, Okoler Opio, agambye nti bannauganda tebalina kyakujaguza olwembeera embi mwebali.
Ono era ategezeza nga bwegubadde emikolo gyamefuga gavt ya NRM yagyediza songa girina kuba gyabannauganda bonna awatali kusosowaza kibiina kya bya bufuzi.


text:
Olubereberye 12 LCB – Mateusza 12 SZ-PL
Okuyitibwa kwa Ibulaamu
112:1 Bik 7:3*; Beb 11:8Awo Mukama n’agamba Ibulaamu nti, “Vva mu nsi yannyo ne mu bantu bo ne mu nnyumba ya kitaawo ogende mu nsi gye ndikulaga.
212:2 a Lub 15:5; 17:2, 4; 18:18; 22:17; Ma 26:5 b Lub 24:1, 35“Nange ndikufuula eggwanga eddene,
era ndikuwa omukisa,
n’erinnya lyo ne ndifuula kkulu,
olyoke obeere mukisa.
312:3 a Lub 27:29; Kuv 23:22; Kbl 24:9 b Lub 18:18; 22:18; 26:4; Bik 3:25; Bag 3:8*Ndiwa omukisa abo abakusabira omukisa,
era buli alikukolimira nange namukolimiranga;
era mu ggwe amawanga gonna ag’omu nsi
mwe galiweerwa omukisa.”
412:4 Lub 11:31Bw’atyo Ibulaamu n’agenda nga Mukama bwe yamugamba, ne Lutti n’agenda wamu naye. Ibulaamu we yaviira mu Kalani yali aweza emyaka nsanvu mu etaano. 512:5 Lub 14:14; 17:23Ibulaamu n’atwala Salaayi mukazi we, ne Lutti mutabani wa muganda we ne byonna bye baalina bye baali bafunye, n’abantu baabwe be baafunira mu Kalani, ne basitula okugenda mu Kanani. Ne batuuka mu nsi ya Kanani.
612:6 a Beb 11:9 b Lub 35:4; Ma 11:30 c Lub 10:18Ibulaamu n’ayita mu nsi n’atuuka mu kifo ekiyitibwa Sekemu awali emivule gya Mole. Mu biro ebyo Abakanani be baali mu nsi omwo. 712:7 a Lub 17:1; 18:1; Kuv 6:3 b Lub 13:15, 17; 15:18; 17:8; Zab 105:9-11 c Lub 13:4Awo Mukama n’alabikira Ibulaamu n’agamba nti, “Ensi eno ndigiwa abo abaliva mu ggwe.” Awo Ibulaamu n’azimbira eyo Mukama ekyoto eyamulabikira.
812:8 Lub 13:3Bw’atyo n’alaga ku lusozi ku luuyi olw’ebuvanjuba obwa Beseri, n’asimba eweema ye nga Beseri ali ku luuyi olw’ebugwanjuba, ne Ayi ngali ku luuyi olw’ebuvanjuba, n’azimbira eyo Mukama ekyoto, n’akoowoola erinnya lya Mukama. 912:9 Lub 13:1, 3Ibulaamu ne yeeyongera okutambula ng’ayolekera Negevu12:9 Negevu kitegeeza ensi enkalu, era lwe lusenyi oludda mu bukiikaddyo obwa Yerusaalemi n’okudda mu ddungu..
Ibulaamu Agenda e Misiri
10Ne wagwa enjala mu nsi. Bw’atyo Ibulaamu n’aserengeta e Misiri12:10 Misiri teyakosebwa kyeya, kubanga baalina enzizi ezaafukiriranga ebirime byabwe. asengukireko eyo, kubanga enjala nnyingi eyali mu nsi. 11Bwe yali anaatera okuyingira mu Misiri, n’agamba Salaayi mukazi we nti, “Mmanyi ng’oli mukazi mulungi era mubalagavu, 12era Abamisiri bwe balikulabako baligamba nti, ‘Ono ye mukazi we,’ kale balinzita, naye ggwe ne bakuleka. 1312:13 Lub 20:2; 26:7Ogambanga nti, Oli mwannyinaze ndyoke mbeere bulungi ku lulwo, n’obulamu bwange buleme kubaako kabi, buwone ku lulwo.”
14Ibulaamu bwe yayingira mu Misiri, Abamisiri ne balaba Salaayi nga mukazi mulungi nnyo. 15N’abakungu ba Falaawo bwe baamulaba ne bamutendera Falaawo ne bamutwala mu lubiri lwa Falaawo. 16Ku lwa Salaayi, Falaawo n’ayisa bulungi Ibulaamu. Ibulaamu n’aweebwa endiga, n’ente, n’endogoyi, n’abaweereza abasajja, n’abaweereza abakazi, n’endogoyi enkazi, n’eŋŋamira.
1712:17 1By 16:21Naye Mukama n’aleetera Falaawo n’ennyumba ye endwadde enkambwe olwa Salaayi mukazi wa Ibulaamu. 1812:18 Lub 20:9; 26:10Awo Falaawo n’ayita Ibulaamu n’amugamba nti, “Kiki kino ky’onkoze? Lwaki tewantegeeza nti mukazi wo? 19Lwaki wagamba nti mwannyoko, ne mmutwala okuba mukazi wange? Kale kaakano mukazi wo wuuno mmutwale mugende.” 20Falaawo n’alagira basajja be ebikwata ku Ibulaamu, ne bamusindiikiriza n’ava mu nsi ne mukazi we ne byonna bye yalina.


text:
Abajulizi ab’ettendo, banaffe abazira mu Africa wakati
Mga mwesiimye abeewaayo olw’eddiini
Nga muli ne Yezu mutusabire
Tukwatw naffe eddiini n’obuzira ng’obwammwe obw’ettendo.
1. Mukulike abazira, mukulike omuliro obuzira obwammwe bwa ttendo
Mwanywera nga babatisa, gwe mwasenga katonda omu
Temwamuleka tubakulisa okuwangula, Yezu mwamusanyusa n’ekelezia yonna ebakulisa.
2. Mukulike abazira, mukulike ebizibu, okusibwa n’enga byantiisa,
Gwe mwasenga nga babanoonya, temwegaana katonda omu nnyini bulamu.
Tubakulisa okuwangula, Yezu mwamusanyusa, n’ekelezia yonna ebakulisa
3. Katonda yeebazibwe, katonda ng’akuuma abatene nga mmwe ng’anyweza
Twewuunya okwagala okwa, okwasukka ne mwewayo ne babazisa.
Tubakulisa okuwangula, Yezu mwamusanyusa, n’ekelezia yonna ebakulisa
4. Tuwondera abazira, katuwere abasoma, okusoma eddiini entuufu
Twegaane egya sitaani, tumwekwate katonda ono nnantalemwa
Tulina kati okunyiikira kati okunyiikira Yezu ffe beyesiga ffe kekezia eva mu bajulizi.


text:
TUTEREEZE ENJOGERA Y'OLULIMI LWAFFE OLUGANDA
Polof. Dan D. Ntanda Nsereko
Mu bbanga ttono eryakayita waliwo enjogera ezisenseredde olulimi lwaffe Oluganda, kyokka nga nkyamu era nga ziwaawaaza amatu. Enjogera zino tuyinza okuzigeraageranya n'akawuka kannamuginga akalumba era ne kasenkenya omuti empolampola kimomozo ate nga ku mbiro; ogenda okwejjuukiriza nga omuti gusigadde kiwowongole. Enjogera zino tuteekwa kuzirwanyisa n'amaanyi, sinakindi nga olulimi lwaffe lusaanawo. Nga jjajjaffe M.B. Nsimbi bwe yawanjaga mu 1950 (Olulimi Oluganda), "tusaanidde okutakabanira Olulimi lwaboffe Oluganda luleme kufaafaagana n'okubula kagenderere, so nga Abaganda bannannyinirwo bakyaliwo."Wano ndaga ezimu ku njogera ezo enkyamu awamu n'ezo ze nkakasa okuba entuufu.
1.Enjogera enkyamu Enjogera entuufu
njagala lya mmere njagala kulya mmere
njagala ggenda Kampala njagala kugenda Kampala
njagala ssoma kitabo njagala kusoma kitabo
njagala yiga njagala kuyiga
2. Enjogera enkyamu Enjogera entuufu
nze ali mu kiyungu nze ndi mu kiyungu
nze eyabadde avuga nze nabadde nvuga
nze amwagala nze mmwagala
nze ayimba nze nnyimba
ffe abayimba ffe tuyimba
ffe abaasinze ffe twasinze
si ffe abasokoolamu ebintu si ffe tusokoolamu ebintu
ggwe eyatutte ensimbi zange ggwe watutte ensimbi zange
ggwe nze ayagala ggwe njagala
mmwe abaleese emiti mmwe muleese emiti
ye eyaleese emiti ye yaleese emiti
be abaleese emiti be baleese emiti
3. Enjogera enkyamu Enjogera entuufu
ndi mu kugenda Kampala nnenda Kampala
tuli mu kusoma bitabo tusoma bitabo
bali mu kutuula batudde
tuli mu kuzuukuka tuzuukuse
abo abali mu kubba ebikajjo byange abo ababba ebikajjo byange
ensigo eziri mu kutundibwa mbi ensigo ezitundibwa mbi
4. Enjogera enkyamu Enjogera entuufu
waliwo kye sitategedde waliwo kye sitegedde
5. Enjogera enkyamu Enjogera entuufu
miriyooni kakadde
biriyooni kawumbi
katabalika (tuliriyooni) kasedde
katabalika (tuliriyooni olukumi) kafukunya
6. Enjogera enkyamu enjogera entuufu
ensongalwaki nzize ekindeese, ensonga endeese oba kyenvudde nzija
mmanyisa olunaku ddi lw'olijja mmanyisa olunaku lw'olijja
mmanyisa ekifo wa gy'ogenda mmanyisa ekifo gy'ogenda
mmanyisa omuntu ani gw'oyagala mmanyisa omuntu gw'oyagala
mmanyisa ensonga ki ekuleese mmanyisa ensonga ekuleese
mmanyisa langi ki gy'oyagala mmanyisa erangi gy'oyagala
yiga engeri ki ey'okulima katunguluccumu yiga ennnima ya katunguluccumu
simanyikiki ekinaabaawo simanyi kinaabaawo
omuwendo gw'ente mmeka eziriwo omuwendo gw'ente eziriwo
7. Enjogera enkyamu Enjogera entuufu
mukwano wange mukwano gwange
mikwano bange mikwano gyange
mukwano wo mukwano gwo
mikwano bo mikwano gyo
bakwano bange mikwano gyange
bakwano bo mikwano gyo
bakwano bammwe mikwano gyammwe
bakwano baabwe mikwano gyabwe
mikwano bammwe mikwano gyammwe
mikwano be mikwano gye
abennanda bange abooluganda
abennanda baffe abooluganda
abennanda bammwe abennanda zammwe
abennanda baabwe abennanda zaabwe
8. Enjogera enkyamu Enjogera entuufu
maama wange maama, nnyabo oba mmange
maama waffe nnyaffe
taata wange taata oba kitange
taata waffe taata oba kitaffe
ssenga wange ssenga oba ssennange
bassenga baffe bassenga oba bassengaffe
kojja wange kojja oba kojjange
jjajja wange jjajja oba jjajjange
jjajja waffe jjajjaffe
mwannyina wange mwannyinaze
mwannyina waffe mwannyinaffe
mwannyina wo mwannyoko
mwannyina wammwe mwannyinammwe
mwannyina waabwe mwannyinaabwe
bba wange baze
bbaawo balo
bbaawe bba
babba baabwe babbaabwe
9. Enjogera enkyamu Enjogera entuufu
Mwami Ssaalongo Ssaalongo
Mukyala Nnaalongo Nnaalongo
Mwami Mulangira Mulangira
bampita Nsereko nze Nsereko
10.Enjogera enkyamu Enjogera entuufu
zibbanka bbanka
zibbaasi ssatu bbaasi ssatu
ziroole loole
zikampuni kampuni oba amakampuni
zimmotoka mmotoka
zibulangiti bulangiti
zidisitulikitisi zonna disitulikiti zonna
ziyunivaasite zaffe yunivaasite zaffe
zikkomitiizi obukiiko
ziwoofiisi ofiisi
11.Enjogera enkyamu Enjogera entuufu
yagenze Mulago okubeera nga ajjanjabwa yagenze Mulago kujjanjabwa
bazze babeere nga bayiga Oluganda bazze kuyiga Luganda
mujje mubeere nga mutendekebwa okuyimba mujje mutendekebwe okuyimba
bajja kubeera nga bakomawo ku ssaawa bbiri bajja kukomawo ku ssaawa bbiri
tuli mu kubeera nga tulina amafuta tulina amafuta
yasoboddde okubeera nga abeegattako yasobodde okubeegattako
yinsuwa eyamba ababa babeera bafunye ebizibu yinsuwa eyamba ababa bafunye ebizibu
yitayo osobole okubeera ng'omanya ebisingawo yitayo omanye ebisingawo
jjangu osobole okubeera nga oyiga jjangu oyige
mwebale okubeera nga mutuwuliriza mwebale kutuwuliriza
tagenda kubeera nga abeerawo tajja kubaawo
agenda kuba/kubeera nga abeerawo ajja kubeerawo
enkalala z'abalonzi tezinnaba kubeera nga zifuluma enkalala z'abalonzi tezinnafuluma
12. Enjogera enkyamu Enjogera entuufu
nnyina nnina
tuyina tulina
oyina olina
muyina mulina
bayina balina
enju eya kayina enju eya kalina
13.Enjogera enkyamu enjogera entuufu
ekizibubaakigonjodde na kulonda (vote) ekizibu baakigonjodde na kukuba kalulu
omubaka oyo tayogera, alonda bulonzi omubaka oyo tayogera, akuba bukubi kalulu
ggwe ojja okusisinkana ebisale by'obwetissi ggwe ojja okusasula ebisale by'obwetissi
batunda kamukamu n'okusuubuza batunda lejjalejja ne kolijja
atwaliddwamu kkooti avunaanyizibwe atwaliddwa mu kkooti avunaanibwe
omuwababi omuwaabi
omuwaabirwa omuwawaabirwa
ssaabawababi wa gavumenti ssaabawaabi wa gavumenti
abalamuzi b'omupiira ddiifiri, abafuuyi, oba abasazi
14. Kompyuta
Ekigambo "kompyuta" kyagandawazibwa kuva mu kigambo ky'Olungereza "computer."Kyokka aboogezi b'Oluganda abamu bakiyita ekyuma kikalimagezi, nga balowooza nti olwo bazimba Luganda. N'obuwombeefu, nze ndaba nti bakyamu. Ekyuma obuuma tekisobola kuba na magezi, kubanga tekirowooza era tekiyiiya. Omuntu eyakiyiiya awamu n'oyo ayiiya pulogulaamu z'akiteekamu be basaanye okuyitibwa "bakalimagezi." Ekyuma kikola bukozi ekyo nnannyinikyoky'akiragira okukola,okusinziira ku pulogulaamu gy'akiteekamu. Kyova owulira enjogera eno nti "gasiya ayingira, ye gasiya afuluma."Tewali kuwannaanya nga kompyuta kyuma kya mugaso nnyo. Ebintu ebimu omuntu by'akola nga yeeyambisa kompyuta, ddala byewuunyisa: gamba nga okuddaabiriza ekizungirizi nga kiri ewala eyo mu bwengula.Yii, wamma omuntu Katonda yamuwa amagezi!Nolwekyo nkubira nga nnamba nti ekyuma kino okukiyita kompyuta kimala. Kyangu okwatula mu Luganda; era kyangu okuwandiika.Kye kimu ku bigambo ebigwira, gamba nga "blanket" (bulangiti )ne "bus" (bbaasi) ebituufu okugandawaza.
15. Ekigambo "nkomeredde"
Mu ggulaama y'Oluganda, ekigambo "nkomeredde" kyandibadde nnakongezakikolwa.Kitegeeza nkalakkalira oba lubeerera oba kiseera kyonna. Labira ku lugero lw'Abaganda luno nti:
"Nkomeredde, nga Lubaale wa Nabuzaana."
Anti Lubaale Nabuzaana bwe yatembanga omuntu ku mutwe nga tamuvaako.Kino abakyala Abaganda baakiyaayaaniranga nnyo, kibasobozesenga okwekuukuulubyanga mu bisaakaate by'abaami ekiseera kyonna nga bwe baagala.Eby'embi, Nabuzaana teyabakwatanga. Ku kino kwe kwava olugero olulala nti:
"Ky'oyagala tekijja gy'oli, Nabuzaana akwata Banyoro."
Ekyokulabirako ekirala eky'enkozesa y'ekigambo kino entuufu yiino: Michael B, Nsimbi mu kitabo kye Olulimi Oluganda(1950), bwe yali annyonnyola amakulu g'enjogera "nnaasula bbiri Kkungu Buyoozi" yawandiika n'agamba bw'ati:
"Ebigambo ebyo bigambibwa omuntu agenderera okumala ennaku entono mu kifo, [kyokka] n'akirwamu oba n'akituuliramu ddala enkomeredde."
Amakulu gano era gakakasibwa ne John D. Murphy (nga ayambibwako Fr. Clement Kiggundu, Rmigius Kintu, Rebacca Kiziri, Younus Mpagi, Harriet R. Mukasa ne Br. Tarcisius Nsobya) mu Luganda- English Dictionary (1972). Ekigambo bakikyusa mu Lungereza nga eternal oba perpetual.Ekyokulabirako, essanyu ery'enkomeredde.
Ebyembi, abantu bangi mu nsangi zino, naddala bannamawulire, ekigambo "nkomeredde" bakikozesa nga nnakongezalinnya etegeeza eky'enkomerero oba eky'oku ntikko.Ekyokulabirako:Bukedde owa 27 Novemba 2012 yawandiika nti:
"Ebbago [ku mafuta] singa liyisibwa nga bwe liri mu kaseera kano libeera liwa minisita obuyinza obw'enkomeredde okuwa kkampuni z'amafuta olukusa..."
Obubaka Bukedde bwe yali ayagala abasomi be bafune bwandiwandiikiddwa bwe buti:
"Ebbago[ku mafuta] singa liyisibwa nga bwe liri mu kaseera kano,lijjakuwa minisita obuyinza obw'enkomerero oba obw'oku ntikko oba obutakubwako mukono okuwa kkampuni z'amafuta olusa ..."
Ekyokulabirako ekirala kisangibwa mu kitabo kya Charles Peter Mayiga, Buganda ku Ntikko (2013):
"Embuga z'abakulu b'ebika zaali tezikyalina buyinza bwa nkomeredde mu kulamula abazzukulu."
Empandiika entuufu yandibadde bw'eti:
"Embuga z'abakulu b'ebika zaali tezikyalina buyinza bwa nkomerero oba obw'oku ntikkoobaobutakubwako mukonomu kulamula abazzukulu."
Ka nsuubire nti okutangaaza kuno kunaasobozesa aboogezi n'abawandiisi b'Oluganda okukozesa ekigambo kino mu ngeri entuufu.
16. Ekigambo "kawaayiro" n'ebigambo ebirala ebyekuusa ku mateeka
Aboogezi abamu bwe baba bajuliza Ssemateeka n'amateeka amalala batera nnyo okukozesa ekigambo "kawaayiro."Mu kulaba kwange, ekigambo ekyo bakikozesa mu bukyamu.Bwe kiba kikozesebbwa mu makulu g'akyo amatuufu, ekigambo "kawaayiro" kitegeeza ekitundu ekiwaayire, ekiyunge oba ekikookere ku nkomerero y'etteeka.Anti "okuwaayira" kitegeeza kuyunga oba kukookera. Ebiseera ebisinga obungi ekigambo ekituufu aboogezi abo kye baba bategeeza ye "nnyingo" ("article mu Ssemateeka)oba "katundu"("section"mu tteeka eddala).
Enjogera entuufu ey'ebigambo ebitera okujulizibwa mu mboozi ezeekuusa ku mateeka ne ku gavumenti yandibadde bw'eti:
Constitution - Ssemateeka oba Konsitityusoni;
Act oba statute - tteeka (gamba Penal Code Act - Etteeka ly'Ebibonerezo);
byelaws, regulations, oba rules - buteeka;
chapter - ssuula;
article - nnyingo;
section - katundu;
subsection- katundu ka katundu;
paragraph- palagulaafu;
schedule - sedule;
annex oba appendix - kawaayiro;
proviso - oba conditionkakwakkulizo;
provision - katundu konna mu tteeka;
Supreme Court- Kkooti y'oku Ntikko;
Constitutional Court - Kkooti Etaputa Ssemateeka oba Kkooti ya Ssemateeka
Court of Appeal - Kkooti Ejulirwamu;
High Court - Kkooti Enkulu;
Magistrate's Court - Kkooti Ento;
International Court of Justice - Kkooti y'Ensi Yonna;
International Criminal Court - Kooti y'Ebibonerezo ey'Ensi Yonna;
summons- semaanisi
bail- kweyimirirwa
warrant of arrest - waalanta.
exhibit - kizibiti
federal - federo;
federetion - federesoni;
unitary - kipooli;
kingdom - bwakabaka;
republic - kyetwala;
central government - gavumenti eya wakati;
local government - gavumenti ez'ebitundu.
17. Okujoboja
Okujobojagwe muze gw'okwogera Oluganda nga otabiikirizaamu ennimi endala.Omuze guno gusinga kuba mu abo abeeyita abayigirize oba abasomyeko ku nnimi engwira, naddala Olungereza.Kino tukiwulira lunye ku mikutu gya leediyo ne ttivvi.Enjogera eno ewaawaaza nnyo amatu.N'okutamya etamya nnyo ebiba byogerwa, kubanga birumira, wozzi nga ettaka mu nswa.Kiweebuula era ne kijungulula olulimi Oluganda.Abatabiikiriza Olungereza mu Luganda bakikola lwa nsonga nnyingi. Ezimu ku zo ze zino: kulaga nga bwe bamanyi ku Lungereza;buteekakasa ku bye baba boogera; butasooka kufumiitiriza na kusengeka nsonga ze baba bagenda okwogerako;okulowooza nti Oluganda lwa wansi,lwavu mu bigambo era mbu lwo lwokka terumala kwogererwamu birowoozo bya magezi. Naye ndowooza ensonga esinga okuvaako okujoboja kya Baganda butaba bannyikivu mu lulimi lwabwe oluzaaliranwa, butafaayo kulukaza, butamanya bukulu bwalwo, bulagajjavu na buteefuga. Nkakasa nti singa tussaayo omwoyo,ne tumalirira era ne twekakaba, tusobola okunyumya emboozi empanvu nga tetutabiikirizzaamu Lungereza.
Ku nsonga eno neekola nnyo bannabyabufuzi n'abakungu ba gavumenti abalala abatali bamu abatali Baganda, be ntera okuwulira ku mikutu gya leediyo ne ttivvi, abafuba ennyo okwogera Oluganda nga tebalutabiseemu nnimi ndala. Emboozi zaabwe ziba mpoomu, teziwaawaaza matu, era nga nnyanguokutegeera.Abakulu abo bawa olulimi lwaffe ekitiibwa.Siraba kirobera bannaabwe Abaganda, bannannyini lulimi,nabo okwekakaba ne boogera Oluganda olusengejje nga bo.Wano era sirema buteebaza abateesiteesi era abakubiriza ba pulogulaamu ku leediyo ne ttivvi ezimu abafuba okuwabula abagenyi baabwe abazoogereramu okwekomako bwe baba batandiikiriza okujoboja.Bannange, temuggyanga okwo.
18. Oluganda lusobola okwetengerera
Aboogezi bangi batera okuwagika ebigambo by'Olungereza ku by'Oluganda.Ebyokulabirako bye nawulira ku leediyo ezimu:
(i) Enkunnaana z'ensiisira, ziyite zicampmeetings, zaawedde bulungi.
(ii) Buli ntebe yagula ddola za Amerika enkumi ttaano, five thousand United States dollars.
(iii) Olukusense, Abazungu lwe bayita measles, lukyase nnyo mu nsangi zino.
(iv) Enswaswa, Abazungu gye bayita monitor lizard, ewangaala emyaka munaana.
(v) Basabye gavumenti esseewo akakiiko akabuuliriza, oba mu lufuutifuuti, commission of inquiry, keekenneenye ensonga eno.
Naye ddala muganyulo ki oguli mu kuwagika ebigambo by'Oluzungu ebyo ku by'Oluganda mu sentensi zino?Tewali.Omuze gw'okuwagika ebigambo ebyo ku Luganda gufeebya n'okukonzibya ne gukonzibya Oluganda; teguluganya kusajjakulana kwetengerera lwokka. Gwoleka buteekakasa nakwesibira mu buddu bwa birowoozo obw'enkomeredde obutuwalula okulabira buli kantu okuyita mu ndabiso z'Abazungu. Okuwagika ebigambo ebigwira okw'engeri eno kusaanye kukome, okuggyako mpozzi ngaomwogezi ajuliza bigambo bya saayansi ebitannayingira na kugundiirira mu Luganda.
19. Omulanga
Emyaka nga 65 egiyiseewo M.B. Nsimbi yayolekanga olulimi Oluganda bwe lwali lugenda lubuutikirwa n'okufeebezebwa ennimi endala ezaali zoogerwa mu Bugannda mu kiseera ekyo.Yalagula nti "emyaka ng'ataano okugenda okuyitawo, waliba tewakyali Baganda aboogera Oluganda lwennyini." Yawanjaga n'agamba nti:
"Kino kye kiseeraeky'okuziyiza akabi akasemberedde olulimi Oluganda.Omulimu gw'okuziyiza akabi ako gwa Baganda bennyini. Enjogera y'olulimi Oluganda entuufu, Abaganda tebeetaaga kugiyigirizibwa bantu ba mawanga malala, kuba yo bagiyonka mu mabeere."
Kirabika nga jjajjaffe oyo bye yalagula bigenda bituukirira.Okulaajana kweAbaganda tukusudde muguluka.Anti buli lukya enjogera y'Oluganda egenda yeeyongera kudobonkana.Wulira Pawulo Kafeero bw'awanjaga mu luyimba lwe, Olulimi Lwange, nti:
"Nvuga livansi, oba nnenda mu maaso?
Olulimi lwange okudobonkananga luti.
Lwonna ne lufuuka ekitakyasanyusa.
Ffe kennyini nga tulufudde ekidiba omuwugwa"!
Kitalo! Kale nno nange nkuba omulanga eri abazadde mu maka, abasomesa mu masomero, bakabona mu masinzizo, n'abakulembeze ab'emitendera gyonna egy'enjawulo,babe basaale mu kutaasa Oluganda.Basaanye babe kyakulabirako ekirungi mu njogera y'Oluganda entuufu, era eruweesa ekitiibwa.Bwe bataakikole, Oluganda lusaanawo.Ate nga olulimi lye ggwanga.N'ekirala, nkizudde nga emikutu gya leediyo ne ttivvi nagyo gikola kinene mu kuyigiriza oba mu kuwabya abawuliriza baagyo ku njogera y'Oluganda.Noolwekyo, nsaba abateesiteesi ba pulogulaamu ku mikutu egyo bassennyo omulaka ku njogera y'Oluganda entuufu era ey'omutindo. Aboogezi be bayita okwetaba mu pulogulaamu zaabwe nabo basaanye babalabulirengawo bajje nga beetegese okwogera olulimi ku mutindo ogusaanidde, nga tebajoboja oba okuwagika ebigambo ebigwira ku Luganda ebitasaanira. Wano nno neebaza nnyo emikutu gya leediyo ezimu egifuba okuwabula aboogezi baazo ababa basobezza mu njogera y'Oluganda. Tebaggyanga okwo.Abawuliriza leediyo ya BBC eya Bungereza tebalema kutendereza mutindoogwa wagguluolulimi Olungereza gye lwogerwamu.Ka naffe twekakabe, twekembe, twejuubetutaase era tutumbuleomutindo gw'enjogera y'olulimi lwaboffe Oluganda.
© 2014 Dan D. Ntanda Nsereko


text:
Bya Moses Kizito Buule.
OMUBAKA wa maserengeta ga Mukono Johnson Muyanja Ssenyonga alabudde abazadde okukomya eky’okusalirawo abaana baabwe ku masomo ge bagenda okutwala mu matendekero agawaggulu, kyagamba nti kikosa abayizi mu mitima ne baggwamu amaanyi bwe baba nga balina ebirooto byabwe eby’omumaaso.
Muyanja agamba nti abayizi bbo benyini be balina okukola okusalawo okusembayo ku masomo ge baba bagenda okutwala, nga kino bakikola olw’ebigendererwa byabwe nga abantu ssi bazadde baabwe, era naga olumu baba bakirabye nga amasomo ago ge gagenda okubanguyira okuyita okusobola okweyongerayo.
Okwogera bino yabadde ku mukolo ogw’ategekeddwa abatwala essomero lya St. John’s Secondary elisangibwa ku kyalo Namuyenje e Mukono, wakati mu kusabira abayizi ba S.4 ne S.6 abagenda okutuula ebigezo byabwe eby’akamalirizo ebitandika omwezi guno.
“Abayizi temukkiriza bantu balala kubasalirawo ku biseera byammwe bya mu maaso, kuba nammwe kati mukuze mumanyi kye mwagala, ne kye mwagala okuba mu biseera by’omumaaso, mbasaba mwewale ebikemo ebiyinza okubawugula okubajja ku mulamwa, kuba Bazadde bamwe batunulidde mwe okubayamba nga mukuze” Muyanja bwe yategezezza.
Omuwandiisi w’obulabirizi bwe Mukono Rev. Canon David Mpagi eyakulembeddemu okusabira abayizi, yabasabye okukomya omuze gw’okukwata obubi abasomesa nga bababonerezzaako bwe baba nga balina kye basobezza, kye yagambye nti bano baba babayamba kufuuka batuuze babuvunanyizibwa mu maaso yonna gye banagenda naga bamaze okusoma.
“Olumu abasomesa bammwe mubalaba bubi saako n’okubavumirira, nga mugamba nti babatulugunya, ekyo kikyamu nnyo kuba bambi abantu abo bamala ekiseera kinene nga bategeka ebintu ebirungi bye banabasomesa saako n’okufuna engeri gye babibateeka mu mitwe mu biyige bibayambe okusobola okufuuka abantu b’obuvunanyuizibwa mu maaso.
Akulira essomero lya St. johns Henry Ssentongo Ssali yanyonyodde nti gyebuvuddeko batandikawo enkola ey’okulondoola abayizi baabwe gye baba bagenze nga bamaze okusoma, kye yagambye nti kino bakikola oluvanyuma lw’okizuula nti bano baba bakiise baabwe mu bitundu ebyo kale bbo nga essomero tebayinza kubaleka bulesi ne batabafaako.
Do you have a story in your community or an opinion to share with us: Email us at editorial@watchdoguganda.com


text:
Ekidd.:Tugulumize Omukama Katonda w’Amagye
Alwana entalo ezo n’azigoba, n’azirinnyako,
Zonna n’azirinnyako.
Abaana be abayamba, Ffe abaana be atukuuma,
Mukama owaffe ono, Nnyini Omuyinza!
Abaana be abayamba, ffe abaana be atukuuma,
Mukama owaffe ono, Mukama owaffe ono gwe tusinza. 1 II
1. Nkoowoola ensi zonna: Katonda ky’akoze
Muyimbire Omukama oluyimba oluggya Katonda wa kisa.
Anti wa kitiibwa mu nsi. Katonda w’Amagye!
2. Asinga balubaale bonna Katonda w’Amagye
Ye yekka Omukama omuyinza ow’edda Katonda w’Amagye
Anti ye yatonda byonna. N’abiteekawo!
3.Ettendo tumuwe, tuyimbe Katonda w’Amagye
Ffe tukube emizira, tumuwe ekitiibwa Egy’okumukumu!
Anti ye Mutonzi waffe. Nnyini bulamu!
4.Ensi eno ekankane, etegeere. Katonda ky’akoze!
Ono omu Omukama ayolese ekitiibwa N’obuyinza bwe!
Anti y’alamula byonna. N’obulungi bwe!
5. Ennyanja n’emiti, mubuuke Katonda ky’asaba!
Ggulu nalyo Omukama limuwe ekitiibwa Katonda w’Amagye!
Naffe tumutende ffenna. Katonda w’Amagye!
DOWNLOAD LINK:
TUGULUMIZE OMUKAMA


text:
OMUYIMBI Yosefu Mayanja amanyiddwanga Dr. Jose Chameleon atabukidde bannakibiina ba National Unity Platform NUP baagamba nti bano basusizza okumwogerako saako n’okumuvuma olw’okusala eddiiro nadda mu kibiina ekiri mu buyinza NRM, nategeeza nti bwe yali mu NUP baamuyisa nga kasasiro nga talaba nsonga lwaki ate kati bakuba emimiro nga abaviiridde.
“Silina kyammwe kye natwala, mwampisa bubi era ne mungoba kati munjagazaaki??? Nze ndi kasolo akakyusakyusa amabala Nawolovu era kati nakyuse munkoe kye mwagala” Mayanja bwe yayombye.
Kinajjukirwa nti mu kulonda kwa kwa 2021 Chameleon yasaba okukwatira ekibiina kya NUP bendera ku kifo ky’obwa Meeya wa Kampala, kyokka abakulu mu NUP ne bamusimbira ekkuuli nga bagamba nti yali atankanibwa saako n’okuba nga teyali muwulize eri Ssenkulu wa NUP Robert Kyagulanyi Sentamu.
Mu mbeera eyo bano basalawo bendera okugikwasa Latif Sebaggala oluvanyuma eyabayiwa olwo ne bagiwa Nabilah Naggayi Sempala eyali omubaka omukyala owa Kampala.
Mu wiiki eyo yenyini Chameleon naye yekyanga nadduka mu NUP neyesogga ekibiina kya Democratic Party era ne kimuwa kaadi kwe yavuganyiza ku kifo kyobwa Meeya gye yameggerwa Erias Lukwago eyajjira ku kaadi ya FDC.
Gyebuvuddeko Chameleon ne bayimbi banne abaali bakulemberwa Moses Ssali amanyiddwa nga Bebe Cool baagenda ne basisinkana muto wa Pulezidenti Museveni Gen. Salim Saleh mu makaage e Gulu era ne bavaayo ne kavu agambibwa okuvaako okukyuka kwa Chameleon nga ne gye buvuddeko yawereddwa emmotoka kapyata ekika kya Range Rover.
Bwe yabadde ayogera ku mmotoka eno yagambye nti telina kakwate konna ku bya kukyuka kwe kudda mu NRM, nagamba nti abaagimuwadde mikwano gye gyamaze nabo ebbanga eddene batayinza kuta emirembe ne mirembe
Do you have a story in your community or an opinion to share with us: Email us at editorial@watchdoguganda.com


text:
Olugero lwa Sayansi(The Story of Science)
Olugero lwa Sayansi. Luno lwe lugero lw’ensibuko y’obwengula.
Awo olwatuuka nga nkulabira. Emyaka giri eyo mu bukadde, Katonda ng’ali eyo mu ggulu ku ddamula ye eri ewala ennyo eyo mu bwengula n’agamba nti wabeewo nabire (nebular), olwo ne wabaawo nabire, obwaguuga bw’ekire ekikwaafu ennyo ekirimu emikka egy'ebirungo eby’ekintabuli ate nga nkwafu nnyo Katonda ze yakiteekamu.
Bwe waayitawo ekiseera, Katonda n’agamba nti kati nabire oyo eveemu okubwatuka okunene (big-bang). Amangu ago embeera n’ejjawo mu kire nabire kino, ne wabaawo okubwatuka okunene era ekyaddirira ye yali entandikwa y’obwengula mwe tuli omuli seng’endo (heavenly bodies) obutabalika. Mu seng’endo muno mulimu ebisinde (galaxies), semakulungo eziyitibwa enjuba oba emmunyenye, enkulungo (planets), emyezi (moons) n’ebibajjo omuli ebikometo ne kibunoomu.
Amasoboza (energy) Katonda ge yateekawo okusobozesa okubwatuka okunene mu nabire ge maanyi agasobozesa buli kiramu n’ekitali kiramu era mwe muli ekyama, tekinologiya ow’enjawulo avumbuddwa okuyita mu “nkola ya sayansi” (akalombolombo ka sayansi, kw’akolera.
Akalombolombo ka sayansi ddala kakasizza omuntu omutegeevu nti Katonda gwe tusinza Ssabagezi asukkulumye ku bakalimagezi ne bakagezimunyu bonna. Kino otandika okukiraba ng’owulira nti obutoffaali (building blocks) obwava mu kire kino obwaguuga, nabire, bwe bumu obuzimba buli kintu (kitonde), ekiramu n’ekitali kiramu.
Obutaffaali buno buyitibwa”obuziizi” (atoms) era obutoffali buno bwegatta okuyita mu kikyusazubuziizi (chemical reactions) ne bukola molekyo (molecule) ate molekyu ne zekyusaggana obuziizi ne zikola ebipooli by'endagakintu(elements) ez’enjawulo (compounds of the different elements).
Nga bwe guli mu buli kitonde ekiriwo kati, ne zi ggaasi ez’enjawulo ezaali zikola nabire ono eyasibukamu okubwatuka okunene zaalimu obuziba ne molekyu naye okubwatuka kwagenda okukkakkana nga watondekeddwawo endagakintu (elements) empya ezitabaddewo. Ekyo si kibalo kya Katonda?
Okwo kwonna kulinga kugereesa naye bannassayansi bakizudde nti ensibuko y’ensengekera ya buli njuba (mmunyenye) eri mu kubwatuka okunene okubaawo mu zi nabire (nebular) eziba zitaayaaya eyo mu buzziba bw’obwengula. N’enjuba Muwanga, mu kyebulungulo ky’essikirizo lyayo nga enkulungo yaffe eyitibwa ensi mw’esangibwa nayo yatandikira mu “kubwatuka kunene” (big-bang) okwaliwo emyaka obukadde 4.6 egiyise.
Nabire (nebular) kiba kire obwaguuga ekirimu gaasi ekiba kitayaaya mu buzziba bw’obwengula ewala eyo. Nabire eno eva mu kufa kw’obwaguuga bw’ensengekela y’enjuba (emunyenye) n’efuuka semufu (supernova). Semufu enop y’ebwatuka n’evaamu ensengekera y’enjuba empya.
Okubwatuka kwa nabire eno kuteeberezebwa okuba nga kwaleetebwawo kutomerebwa semufu (ensengekera y’enjuba endala eyali efudde = supernova) eyaleeta okujugumira mu kire nabire ne kyenyiga ekiddamunda. Mu kwenyiga ekiddamunda (contraction), empalirizo esikiramunda yeeyongera, kino ne kyongera okusikira sabusitansi munda. Nabire yeeyongera okwesikiramunda wakati mu nsika ey’amaanyi, n’ekyavaamu kweyongera kuweweenyuka mu kyetoloozo (spinning). Ekire nabire gye kyakoma okwesikira munda gye kyakoma okuweweenyuka mu kyetoloozo olw’empalirizo esikira makkati (centripetal force).
Okwesikira munda (contraction) kwali kwa maanyi, naddala okuliraana amakkati ga nabire, ekyaleetawo okukwata okwamaanyi mu makkati ga nabire eno n’oluvannyuma empalirizo eyewaggula ku makkati (centrifugal force) n’ereetera ekire nabire ekiri mu kuweweenyuka mu kyetoloozo okubyabyatala kyokka nga wakati waaliwo okuzimbulukula.
Amakkati ga nabire eri mu kuweenyuka gaakwata ekitole ne gaafuuka senkulungo (enjuba) eyafuuka amakkati g’ensengekera y’enjuba. Olutabu olwali lutebenta okwetoloola enjuba eno empya nalwo lwakwata obutole ebwenjawulo oba buyite obukulungo (planetoids). Obutole buno bwaatomelagana ne bwekwata okufuuka enkulungo z’obwengula.
Olw’okuba enjuba n’enkulungo zaayo, eziseyeeya nga zigyetoloola byava mu nabire emu, byonna biseyeeya mu bwengula nga byolekedde oludda lwe lumu, “kiddannyuma wa kalimi ka saawa” (counter clockwise) olw’empalirizo esikira mu makkati. Era eno y’ensonga lwaki enjuba Muwanga n’enkulungo zayo ziseyeeya kiddanyuma wa saawa ku kisiisi (axis) kyazo era eno y’ensonga lwaki enkulungo zonna ziri ku kitendero (plane) kye kimu mu layini ey’omumakati g’enjuba (sun equator) eno.


text:
Abeebyokwerinda bazzeemu okukwata omubaka wa Kawempe North, Muhammad Ssegirinya mu ngeri yeemu gye baakuttemu omubaka wa Makindye West, Allan Ssewanyana, bw’abadde yaakayimbulwa mu kkomera e Kigo ku kakalu ka kkooti ka bukadde 20 ez’obuliwo buli omu.
Ono oluvannyuma lw’okukwatibwa abeebyokwerinda, atwaliddwa mu kifo ekitamanyiddwa ng’asikambuddwa okuva mu mmotoka ya munnamateeka we era omubaka omukyala owa Kampala, Shamim Malende.
Ssegirinya avunaanibwa wamu ne Allan Ssewanyana ku misango egyokutemula abantu mu kitundu ky’e Masaka wamu n’okuteeka ssente mu b’ebijambiya ababadde batigomya ekitundu kino.
Bino we bijjidde nga munnamateeka waabwe, Erias Lukwago yaakamala okulambula ku mubaka Allan Ssewanyana akuumirwa e Kireka n’ategeeza nti ono agguddwako omusango omulala ogw’obutemu.
Kati ekirindiriddwa kwe kulaba oba ne Ssegirinya agenda kuggulwako emisango emirala nga bwekyabadde ku Ssewanyana.
(Bya Ssemakula John).


text:
Amawulire
Abavubuka basabye abakulembeze ku nkyukyuka mu mbeera yóbudde
Ivan Ssenabulya
October 9th, 2021
Bya Moses Ndaye,
Abakulembeze ba bavubuka okuva mu mawanga agakyakula basabye abakulembeze ba mawanga obutakoma kukyokulwanyisa enkyukakyuka mu mbeera yobudde.
Bano bagamba nti abavubuka nábaana bebasinga okukozesa ne nkyukakyuka mu mbera yobudde newankubadde tebeebuuzibwako.
Juliet Luwedde okuva mu kibiina kya African Youth Initiative on climate change, agamba nti abavubuka balina okuweebwa omwaganya okugyayo eddoboozi lyabwe mu kulungana COP-26 UN Climate change conference olugenda okubaawo nga 31st October – 12 November omwaka guno mu ggwanga lya Scotland.


text:
Museveni Asiimye Poliisi Kubujagalo
Omukulembeze w’eggwanga asiimye byansusso omulimu poliisi gwekoze mu kulwanyisa abeekalakaasi n’okumala bannabyabufuzi ab’oludda oluvuganya amaanyi nga agamba nti obukodyo poliisi bwezze ekozesa ensangi zino bukoze kyamaanyi mu kulinnya obujagalalo ku nfeete.
Bino omukulembeze w’eggwanga abyogeredde ku mukolo gw’okujaguza olunaku lwa poliisi olusokedde ddala mu nsi yonna ku bikujjuko ebibadde ku kisaawe e Kololo.
Pulezidenti akuutidde poliisi okugenda mu maaso nenkola gyeyatandika ey’okuweewenyula abantu kibooko okusinga okukozesa ebintu ebyobulabe nga amasasi okubagumbulula.


text:
Ekibuuzo
Okusiiba okw’ekristaayo – Bayibuli ekwogerako kki?
Okuddamu
Ebyawandiika tebiragira Mukristaayo kusiiba. Katonda teyeetaga era talagira Mukristaayo kusiiba. Mu kaseera kekamu, Bayibuli eraga okusiiba okuba ekintu ekirungi, ekivaamu amagoba era ekyomugaso. Ekitabo ky’Ebikolwa kiraga abakkiriza nga basiiba nga tebanakola kusalawo kukulu. (Ebikolwa 13:2; 14:23). Okusiiba n’okusaba ebiseera ebisinga bitambulira wamu (Lukka 2:37; 5:33). Ebiseera ebisinga, okusiiba kuba ku kwewala byakulya. Wabula okusiiba kulina kuja maaso ku bintu bya kunsi okusobola okuteeka esiira n’ebirowoozo ku Katonda. Okusiiba y’engeri y’okulaga Katonda wamu naffe nti tutwala enkolagana yaffe naye okuba ekintu ekikulu. Okusiiba kutuyamba okufuna endaba empya n’okutunuulira Katonda okugya.
Newankubadde okusiiba mu Bayibuli ebiseera ebisinga kwewala byakulya, waliwo enkola endala ez’okusiiba. Ekintu kyonna ekirekeddwa okumala akaseera okusobola okuteeka n’ebirowoozo ku Katonda kusobola okutwaliba ng’okusiiba. (1 Abakkolinso 7:1-15). Okusiiba kulina okumala ebanga eggere, naddala bwekuba nga kwewala byakulya. Okusiiba tekugendereddwa kubonereza mubiri, wabula kuteeka birowoozo n’omwoyo ku Katonda. Okusiiba tekulina kutwaliba ng’enkola ey’okusala obuzito, wabula enkola etuyamba ekugenda ebuziba mu kuberawo kwa Katonda. Omuntu yenna asobola okusiiba, wabula abantu bonna bayinza obutasobola kusiiba meera (Okugeeza abantu abalina obulwadde bwa Sukaali). Omuntu yenna asobola okuva ku ekintu ekimu okusobola okusemberera Katonda.
Bwetuja amaaso gaffe ku bintu by’ensi, tusobola okuteeka amaaso ku Kristu. Okusiiba ssi ngeri eretera Katonda okukola kw’ebyo byetwagala. Okusiiba kukyusa ffe si Katonda. Okusiiba ssi si ngeri ya kulabika ng’owomwoyo okusinga abalala. Okusiiba kulina okukolebwa mu mwoyo omuwombeefu era mu sanyu. Matayo 6:16-18 egamba, “Nate bwe musiibanga, temubeeranga nga bannanfuusi, abalina amaaso ag'ennaku: kubanga beeyonoona amaaso gaabwe, era abantu babalabe nga basiiba. Mazima mbagamba nti Bamaze okuweebwa empeera yaabwe. Naye ggwe bw'osiibanga, osaabanga amafuta ku mutwe, onaabanga ne mu maaso; abantu balemenga okulaba ng'osiiba, wabula Kitaawo ali mu kyama: kale Kitaawo alaba mu kyama alikuwa empeera.”
English
Okusiiba okw’ekristaayo – Bayibuli ekwogerako kki?


text:
- Taata nzuuno ndeeta okusiima kwange (leero nange)
Nsiima taata ka ndeete ebirabo byange (biibyo)
Byandibadde bingi sso ebizze taata byeebyo (sso taata)
Tebisaana w’oli kankusabe omale gatwaala (biibyo)
Bye bivudde mu ntuuyo by’ompa mulimu ennusu ze nkoledde
Ka mbikuddize osaanira nyo kwe kusiima kwange (Nange)
Gwe Katonda wange omuganzi ssibisaanira byonkoledde,
Okukwebaza naakuwa ki gwe bitwaale byonna.
- Mba n’ebingi sso oluusi ne ssitoola (naye taata)
Ne nkwesamba nga gwe ompa ebirungi byonna (sso nga)
Nnandibadde wa nze ng’onkumye weebale nnyo(ng’onkuumye)
Ewuwo onjagadde ka nsituke nkutonere era (taata)
Ebisuubulwa bye nkuwadde n’ebimu ssebo bye ssireese
By’ebirabo byange ebitajja gwe bisiime kyokka (Nange)
Ekisonyiwo nkusaba ompe lwe ssikwebaza lwe ssireese
Mu butatona nswaala na nyo obutadda gy’oli.
- Ndeese eviini n’omugaati biibino era (byonna taata)
Byava gy’oli bye watonda taata byeebyo (biibyo)
Bizze n’oliyimba nange omuzinyi kwendi (olwekyo)
Biggyeyo ekitiibwa biggulire omutima gwange (anti)
Ogukwebaza eddembe ly’ompa n’okufa ssebo kwe mpiseemu
Ka nkuwe bino bye nfunyeewo tobigaana kyokka (Taata)
Gwe wabibaza n’obituusa n’obiwa enkuba byaabala nnyo,
Bye nnasimba bye bikutuuse Gwe Katonda wange.
- Nsiima taata mpa omwoyo ogutasinda (njige Taata)
By’ompadde ebyo nze nsiime obutanyiiga (Nange)
Njagala nkutuuke ng’omu ku baakusenga (nzije gy’oli)
Owuwo omulonde mbikkirira obulamu bwange (taata)
Ebibyo bino bye nkuwadde ntaddemu essaala z’ensi
Ka nfube nkole nkusaba ompe ku birungi byonna (N’abo)
Bamalayika ababireese mwana wo ssebo n’abituusa
Banzijuire okwanjulwanga ngabane ku byonna.


text:
PULEZIDENTI Museveni ayimirizza omusolo gw’amayumba ogumaze ebbanga nga gwogeza abantu naddala bannannyini mayumba ebisongovu. Ekiragiro ekiwera omusolo guno yakiyisizza mu bbaluwa gye yawandiikidde minisita wa gavumenti ez’ebitundu, Tom Butime ng’amulagira okuguyimiriza.
Ebbaluwa yagiwandiise nga November 28, 2019. Mu bbaluwa, Pulezidenti yategeezezza nti azze afuna amawulire nti disitulikiti zibadde zisolooza omusolo gw’ebizimbe bino mu bubuga obutali bumu gwa bitundu 8 ku buli 100 n’agamba nti kino kirina okukoma mbagirawo kuba abantu abalina ebizimbe ebipangisibwa bakyali batono ddala era basaana okuweebwa omukisa okulekebwa bakulaakulanye bizinensi zaabwe awatali kutaataganyizibwa.
Yagambye nti balina okulinda waakiri ekitundu ekyo ne kikulaakulana okutuuka ku mutindo gwa Town Council oba Munisipaali olwo eby’omusolo guno biryoke birowoozebweko.
Yalabudde ne minisitule ya gavumenti ezeebitundu okukendeeza ku kupapirira okutondawo Town councils ne Munisipalite ennyingi nti zijja kuba nzibu okuziyimirizaawo.
Yawabudde nti ensimbi entono eziriwo kazikozesebwe ku bintu ebikwata ku bantu obutereevu omuli enguudo, amasannyalaze, amasomero n’amalwaliro. Yalabudde ababadde basolooza omusolo guno okukikomya mbagirawo okwewala okukaluubiriza Bannayuganda abali mu lutalo lw’okweggya mu bwavu ate okubazza mu misolo egitaliimu.
Ebbaluwa yagiweerezzaako omumyuka wa Pulezidenti, Sipiika wa Palamenti, Ssaabaminisita, baminisita, ababaka ba palamenti ne bassentebe ba disitulikiti. Ekiragiro kya Pulezidenti okuyimiriza omusolo we kijjidde ng’abantu bangi beemulugunya ku musolo guno olw’obutagutegeera n’okubanyigiriza.
Abaasembyeyo baabadde batuuze ba mu muluka gw’e Kansanga mu Munisipaali y’e Makindye wano mu Kampala.
Baavudde mu mbeera ne batabukira bakkansala baabwe ababakiikirira mu KCCA okwabadde Stephen Mugagga owa Kansanga B ne Diriisa Tebandeke owa Kansanga A nga balumiriza okwetumiikiriza okuyisa ennongoosereza mu tteeka erikwata ku musolo gw’amayumba nga tebabeebuuzizzaako.
Baabadde mu musomo ogwakoleddwa ekitongole kya KCCA okubasomesa ku musolo gw’aymaumba gwe baludde nga beemulugunyaako nti gubanyigiriza.
Abatuuze bagamba nti KCCA yabagerekera omusolo menene ogw’ebitundu 6 ku buli 100 nga bagamba abakulembeze baabwe be baasindika mu KCCA baali bateekwa okusooka okuddayo okubeebuuzaako.
Nb
Wano wetuweera abaziimbi bebizimbe amagezi bo baveyo bakole cooperatives ezizimbira abatuuze enyumba bo abatuuze basasule kibanja mpola. Ate nga governmenti bwemaze okukiriza nti yo tesobola kuddukanya byansula yabantu, egyewo nomusolo omunene gweteeka kubintu ebikozesebwa okuzimba amayumba okumala emyaka 10. Oluvanyuma nga ensi eno emaze okufuna ebizimbe ebyomulembe ebisamu saamu, eryoke okomyewo omusolo ogulemesa omuntu wabulijjo okuzimba enyumba eyomulembe eyokusulamu awamu nabantu be.
Kakati obanga omusolo gwebizimbe guvudewo nate kakati ensimbi zinavawa ezokuzimba enyumba ezomulembe. Ensi nyingi zizimba ebizimbe byomulembe okusuzaamu abakozi naddala mubibuga. Ate governmenti neziyamba abazimbi aba Private abalaga nga betaba mukuzimbira abatuuze enyumba oba ebizimbe ebirungi okubeera mu eri obulamu bwabwe. Wano estate ye Naguru kirabika kyeyava eremagana kubanga omutindo gwenyumba abakozi ba Uganda zebasulamu tegweyagaza nakamu. Era singa omusolo gwenyumba gutandise okusolozebwa, ensimbi ezo zibadde zijja kubuzibwawo. Abaguwa balemererwe nokugufunamu okwongera okulongoosa ebizimbe byabwe byebatawana nabyo okubirabirira. Ensula yomukozi we ggwanga embi, ekosa nyo ebyenfuna byensi.
Ugandans are unaware of mortgages, says a real estate developer:
Added 8th December 2019
“There are people paying a million or close to a million shillings in monthly rent yet they will never own those houses. They don’t know that some of the mortgage financing options in the banks provide for the same amounts and they would own those houses,”
Many Ugandans are ignorant about the available mortgage financing solutions in commercial lending institutions, an official of a real estate developer has said.
Fiona Mbabazi, the general manager of Mint Homes said they continue to pay rent for housing facilities they will never own under the arrangement.
“There are people paying a million or close to a million shillings in monthly rent yet they will never own those houses. They don’t know that some of the mortgage financing options in the banks provide for the same amounts and they would own those houses,” she said.
She made the revelation during a groundbreaking for construction of two and three-bedroomed housing units in Kanisa zone, Kikaya parish, Kawempe division in Kampala last week,
She said more Ugandans are buying homes for residential and investment purposes under mortgage financing arrangement
She said real estate developers face challenges of low-income earnings among the prospective home buyers and price instability in building materials that ‘disorganises’ their plans.
“When the prices of construction materials increase, it means we will not sell the house at the same price as advertised before since the building cost would have increased,” Mbabazi said.
The site of Mint Home where Kisasi Heights apartments are going to be constructed at Kisasi Kawempe division
If more people could earn ‘reasonable’ salaries, we could have more Ugandans owning homes.
She said one would be considered a reasonable salary earner if they took home at least sh2.5m monthly. She said few Ugandans earn this much.
According to the Uganda Bureau of Statistics, Uganda has a deficit of 2.1 million housing units, growing at a rate of 200 000 units a year.
By 2030, the deficit is expected to reach three million units on account of the rapid urbanisation rate and a high population growth rate of 3.2 percent per annum.
According to the 2018 Revision of World Urbanization Prospects produced by the Population Division of the UN Department of Economic and Social Affairs, the world’s population living in urban areas is projected to rise to 68% by 2050 from 55% in 2018.
This will be on account of urbanization, gradual shift in residence of the human population from rural to urban areas and the overall growth of the world’s population.
This could add another 2.5 billion people to urban areas by 2050, with close to 90% of this increase taking place in Asia and Africa, according to a new United Nations data.
“The question we are asking ourselves is whether the urban centers are ready to receive that population,” Emmanuel Sserunjogi, the Kawempe division mayor said.
He hailed the company for making the investment and contributing to having a better city.
“We are fighting to make a good and liveable city for all, regardless of housing arrangement one has; whether if rental or owned,” he said.
Mbabazi said that they are considering locations out of the city that are still good enough for the company’s prospects; where land is not so expensive and can be suitable to build houses and lower-income earners.
“First of all, the price of land affects the price of houses. Finding places where land is not expensive means we shall have low-cost houses that can be affordable for the majority,” Mbabazi said.
“It has to be a location that has the same benefits that can be enjoyed like a person who is here (in Kampala). Such benefits include easy access to the road and availability of basic services like health and education.


text:
HowToUse (EngeriY’okukozesa) mukutu ogwa yintaneeti oguddukanyizibwa abantu bassekinnoomu abakkiriza nti abakazi bonna, kababeera nga bawangaalira wa, balina okusobola okufuna engeri z’okujjamu embuto ezitakosa bulamu bwabwe.
HowToUse (EngeriY’okukozesa) mukutu ogwa yintaneeti oguddukanyizibwa abantu bassekinnoomu abakkiriza nti abakazi bonna, kababeera nga bawangaalira wa, balina okusobola okufuna engeri z’okujjamu embuto ezitakosa bulamu bwabwe.
HowToUse (EngeriY’Okukozesa) ekola okugabanya amazima n’ebyetaagisa ebikwaata ku mpeke ezijjamu plubuto – kiki eky’okutunulira nga tonnaba, wa aw’okufunira empeke z’okujjamu olubuto ez’omutiindo, engeri y’okuzikozesa etakosa, kiki eky’okusuubira, wamu ne ddi lwonoonya obuyambi bw’omusawo bwekiba nga kyetaagisa. Tuli wano okuwa abakazi amagezi g’ebetaaga okusobola okuseyeeya mu kujjamu olubuto mu ndaba zabwe nga bbo.
HowToUse kibiina kya nsi yonna – tuli wano okuwa abakazi amagezi n’ebyetaagisa mu nsi yonna. Kati tulina omutigimbano gwa yintaneeti (webusayiti) yaffe evvunnuddwa mu nnimi 27. Oyagala olulimi lwotalaba? Tutuukirire ku info@howtouseabortionpill.org
Okukkaatiriza:
Tukoze buli kisoboka okukakasa nti amagezi agawereddwa mu mpapula za webusayiti matuufu ddala. Naye, ebirimu biyinza okukyusibwa akaseera n’akaseera era abawandiisi tebayiinza kukkiriza kuvunaanibwa olw’obutereevu bw’okumanya okuwerebwa mu kiseera kyonna.
Ebyawandikibwako
Terms and Conditions
Okutwalira awamu
Ng'okozesa empereza, okkiriziganya n'obukwakulizo bwona obw'empereza, era nga tusobola okubukyusa ekiseera kyona. Olina okukebera olupapula luno buli kiseera okumanya enkyuka kyuka gyetuyinza okukola ku bukwakulizo bw'empereza.
Tusigaza olukusa okujjayo oba okukyusa empereza nga tetulina gwetutegezezza. Tetugenda kubeera na buvunanyizibwa eno webusayiti wevaako mu budde bwona oba mu kiseera kyona. Ekiseera kyona, tusobola okuziyiza okutukirira ebitundu ebimu oba webusayiti yonna.
Eno webusayiti eyinza okubeera n'emiwatwa ejjigenda ku webusayiti endala ('webusayiti eziyungidwako'), ezitadukanyizibwa www.howtouseabortionpill.org. Eno webusayiti terina buyinzaku webusayiti eziyungidwako era terina buvunanyizibwa bwekiriza kulwazo oba kulw'okufirwa oba okwonoona okuyinza okuva mu kuzikozesa. Okukozesa webusayiti eziyungidwako kugenda kubeera wansi wobukwakulizo bw'okukozesa n'empereza eziri mu buli webusayiti sekinoomu.
Eby'obwekusifu
Eby'obwekusifu byaffe, ebiraga engeri gyetugenda okukozesamu ebikukwata ko, bisobola okusangibwa ku www.howtouseabortionpill.org/#privacy-policy. Ng'okozesa webusayiti, owaayo olukusa ku nkola enyonyodwa era okkiriza nti byona byowadeyo bituufu.
Ebitakkirizibwa
Tolina kukozesa bubi webusayiti eno. Togenda: kukola oba kuwagira buzzi bwa musango; kufulumwa oba kutekako kawuka, trojan, ensiring'anyi, bomu y'amagezi oba ekintu ekilala kyona ekyettima, ekiyonoona tekinologiya, ekiyonoona obukakafu oba nga kisobya oba nga kyabuwemu mu ngeri yona; kuyingira mu bumenyi bw'amateeka mu mpereza yona; okwonoona ebiriko; ebireta okunyiga eri abantu abala; okuyingirina olukusa olw'omuntu yena omulala; okuwereza ebirango ebitasabidwa oba obubaka bwona obuwagira ekintu, ebitera okuyitibwa 'spam'; oba okugezaako okukyusa enkola oba enkozesa ya kompyuta oba ebitukidwako okuyitira mu Webusayiti eno.
Okumenya etteeka lino gubera musango era www.howtouseabortionpill.org egenda kuloopa okumenya kweteeka kuno eri abobuyinza abakwasi bamateeka era babategeeze kyoli.
Tetugenda kubeera na buvunanyizibwa ku kufiirwa oba kwonoona okuletebwa okwegaana obulumbaganyi bw'okulumba empeereza, ebiwuka oba ebintu byona ebilala ebisanyawo tekinologiya ebiyinza okukyankalanya kompyuta yo, puloguraamu za kompyuta, obubaka oba ebintu ebilala ebyobwananyini okuva ku nkozesa yo eya webusayiti eno oba okugyayo ebitimbidwako, oba webusayiti eyungidwako.
Ebintu ebyayiyizibwa, sofutiweya n'ebigenderako
Eddembe ly'ebintu ebyayiyizibwa mu sofutiweya n'ebigenderako (nga mwemuli ebifananyi) byosobola okufuna oba okuyitira mu webusayiti bisigala wansi wa www.howtouseabortionpill.org oba abagaba layisinsi era bikumibwa amateeka g'obwananyini n'endagaano okwetoloola ensi. Eddembe lyona weriti likumibwa www.howtouseabortionpill.org n'abagaba layisinsi. Osobola okutereka, okufulumya mu bwino n'okulaga ebigabibwa okubikozesa nga gwe. Tokirizibwa kufulumya, kweyambisa, kugaba oba kudamu kufulumya, mu fomati yona, kintu kyona oba kopi z'obubaka obukugabidwa oba obulabikira ku webusayiti wadde okukozesa obubaka buno obukwatagana ne bizinensi oba ekitongole.
Okwejjako obuvunanyizibwa
Ebintu byona n'obubaka obuweredwa ku webusayiti eno bugendeledwa kusasaanya bubaka okutwalira awamu, okwogerezeganya, n'okusomesa kwokwa. Obubaka obutekedwayo 'nga webuli' n'okukozesa oba okwesigama ku bubaka buno okikola ku lulwo.
Tewali ngeri yona www.howtouseabortionpill.org gyegenda kubeera na buvunanyizibwa eri okufiirwa oba kumenya, nga kwotadde ekisago, ekiva ku bubaka obwatekebwayo ku webusayiti oba okwogerezeganya wakati w'abantu abakozesa webusayiti, wadde nga kwebali oba tebaliiko ku mutimbagano.
Okuyunga ku Webusayiti eno
Osobola okweyunga ku lupapula olusokerwako, kasita okikola mu ngeri ennung'amu era eri mu mateeka era notayonoona kitiibwa kyaffe oba kukikozesa bubi, naye tolina kutekawo kigatta mu ngeri y'okulaga enkolagana yona, okukukiriza oba okusemba okuva gyetuli ng'ate tukuliiwo. Tolina kutekawo mukuttu gwona kuva ku webusayiti gyotalinako bwa nannyini. Eno webusayiti terina kutekebwako musango kulwa webusayiti endala, wadde okutondawo omukuttu ku kitundu kyona ekya webusayiti etali yalupapula lutandikibwako. Tusigaza olukusa okujjayo okugatta olukusa nga tetutegezedwa.
Okwegyako obuvunanyizibwa eri obwananyini ku bubonero, ebifananyi by'abantu n'ebibinja eby'okusatu
Okuleka wekilambikidwa abantu bona (nga mwemuli amannya n'ebifananyi byabwe), obubonero bw'ebibinja ebyokusatu n'obubaka, empeereza n'ebifo ebitekedwa ku webusayiti tebikyali mu ngeri yona kitundu, oba mukutu eri www.howtouseabortionpill.org era tolina kwesigama ku kuberawo kwa nkwatagana oba kuberawo kuno. Obubonero oba amannya ogatekedwa ku webusayiti eno galiko ba bannyini. Akabonero oba erinnya lyekintu kitwalibwa ng'ekintu ekinyonyola oba ekyawula ebintu n'empereza era tekitegeeza nti ebintu oba empereza ezo bisembebwa aba oba kitundu ku www.howtouseabortionpill.org.
Ekiruyi
Okiriza okutwala obuvunanyizibwa, okulwanirirra era n'obutateeka kabi ku www.howtouseabortionpill.org , oba abajjikulira, ba ofiisa, abakozi, abebuzibwako, bakituunzi, n'abasemba, okuva eri ebigambibwa, obuvunanyizibwa, obuvvune ne oba ebisale ekibinja ekyokusatu nga (mwemuli, nga tekili ku, bisale by'amateeka byoka) ebiva ku nkozesa ya webusayiti eno oba kuyingilira bukwakulizo bwa mpereza.
Ebyawukana
www.howtouseabortionpill.org egenda kubeera n'olukusa ekiseera kyona era nga terina gwetegezezza kukyusa, kujjawo oba kwawukanya mpereza ne oba olupapula lwona ku webusayiti eno.
Obukyamu
Singa ekitundu kyona eky'obukwakulizo bw'empereza tekilabibwa (nga kwotadde okwawula obuvunanyizibwa bwetulina gyoli) okukkatiriza ekitundu ekilala eky'obukwakulizo bw'empereza tekigenda kufuna buzibu. Obuwayiro bwona obulala busigala n'amaanyi bu bujjuvu. Nga wekisoboka akawayiro kona oba akali wansi wakawayiro oba ekitundu ky'akawayiro kisobola okuterezebwa okutekawo ekitundu ekilala n'ekifuuka nga kituufu, akawayiro kagenda kuvvunulwa nga wekisanidde. Era, okiriza nti akawayiro kagenda kuterezebwa era kavvunulwemu ngeri efanana eyasooka eyakawayiro nga wekikirizibwa mu mateeka.
Okwemulugunya
Tulina enkola eyokukwasaganya okwemulugunya era gyetugenda okukozesa okugezaako okugonjoola enkayana wezibalukawo, tukusaba otutegeeze wobanga olina okwemulugunya kwona oba eby'okwanukula.
Obutalemera ku kintu
Womenya obukwakulizo buno n'etutaberako na kyetukola, neera tugenda kubeera n'obuyinza obwokukozesa eddembe lyaffe n'ebugonjoola mu mbeera yona endala gyomenye obukwakulizo buno.
Endagaano yona
Obukwakulizo bwempereza eziri waggulu bulina endagaano yona eri ebibinja ebisukka era n'ebikulembera enzikiriziganya eziri wakatiiwo ne www.howtouseabortionpill.org . Obutalemerako oba obukwakulizo bwempereza bugenda kukolebwa mu buwandiike era butekebweko omukono akulira www.howtouseabortionpill.org.
Eby'obwekusifu
Ebitukwatako:
www.howtouseabortionpill.org ekitegeera era ewa ekitiibwa obwekusifu obwa buli muntu akyalira webusayiti yaffe era tekung'anya bukung'anya naye ekozesa obubaka mu ngeri ez'omugaso gyoli era ne mungeri ekwatagana n'eddembe lyo era eri wansi w'amateeka.
Eno enkola ekwata ku bubaka obukung'anyizidwa ffe nga bwesigama ku nkozesa ya webusayiti yaffe. Tukusaba osome ekiwandiiko ku bwekusifu n'obwegendereza era okakase nti ekitegedde. Okukiriza kwekiwandiiko eky'obwekusifu kitukawo wobeera ng'ogenda kukozesa webusayiti yaffe. Wotakiriziganya na kiwandiiko kya bwekusifu, olina okulekerawo okukozesa webusayiti yaffe mu bunambiro.
Eno Enkola Ebikka
Eno enkola ekwata ku nkozesa ya webusayiti yaffe yokka. Teyeyongerayo ku webusayiti ndala eziyungibwa ku webusayiti yaffe (wadde nga ffe abakuwa emiwatwa egyo oba nga gikuweredwa abantu abalala)' Tetulina buyinza ku ngeri bikukwatako gyebikung'anyizibwa, biterekebwa oba kukozesebwa webusayiti ndala era tukuwa amagezi okukebera ebiwandiiko byabwe ku bwekusifu obwa webusayiti zino nga tonaba kubawa bubaka bwona.
Obubaka Bwetukung'anya
Obubaka okutwalira awamu bugenda kukung'anyizibwa mu bunambiro ku webusayiti yaffe. Wnasi nga wetunyonyola bwebubaka okutwalira ewamu obuyinza okukung'anyizibwa bwoka.
Tetukung'anya bubaka bukukwatako obusobola okulaga ekyo kyoli era n'emubiseera byo mu maaso twagala okukung'anya webityo tumale tufune olukusa lw'abakozesa ewatali kukakibwa.
Tukozesa Tutya Ebikukwatako?
Tutya Era Ludda Wa Gyetutereka Obubaka Bwo?
Tugabana Obubaka Bwo?
Obutebenkenvu
Tutekawo enkola ey'obutebenkenvu eri ku mutiindo era n'okukuuma obwekusifu bw'abantu abakozesa obubaka. Nga abakozi baffe, bakitunzi n'ebetukola nabo, bakola buli kimu nga webasobola okukuuma ebikukwata ko.
Munda, okulaba ebikwata ku bantu abakozesa webusayiti kiri eri abo bokka abetaaga okubikozesa okutukiriza omulimu gwabwe era nga balina omukago gw'endagaano ey'okukuuma obwekusifu.
Olukusa Okutereka n'Okufulumya Obubaka
Eri abantu abakozesa emikko n'empeereza eziriwo ku Webusayiti Yaffe bayinza okwetagibwa okuwaayo oba okukiriza obubaka obumu okukung'anyizibwa.
Osobola Otya Okutukirira Obubaka Bwo?
Olina olukusa mu mateeka okusaba kopi ey'ebikukwatako byetulina. Tukusaba Otutukirire okumanya ebisingawo ku privacy@howtouseabortionpill.org
Tukozesa Cookies?
"Cookies" bubaka butonotono obutekebwa ku webusayiti ku kompyuta yo. Cookies tezikung'anya bubaka bukukwatako obwekyaama. Tukozesa cookies okwetegereza obubaka ku lupapula lwaffe, obutuyamba okutereka byoyagala ku nkyalo zo ez'omu biseera by'omu maaso. Kino kitukiriza okutegeka webusayiti yaffe okusinziira ku byetaago byo, ekitusobozesa okuwaayo empereza ennung'amu eri bakasitoma baffe. Osobola okukiriza oba okugaana cookies. Tukusaba omanye nti wogaana cookies oyinza obutasobola kukozesa webusayiti yaffe mu bujjuvu bwayo.
Webusayiti yaffe ekozesa ebibalo bya Google, Piwiki ne Vimeo okukung'anya n'okwetegereza ebibalo ekikozesebwa, okutusobozesa okutegeera engeri abantu gyebakozesa Webusayiti Yaffe. Enkozesa yaffe terina kabi ku bwekusifu oba ku nkozesa ya webusayiti yaffe. Kitusobozesa okusigala nga twongerako ku Webusayiti Yaffe, okugifuula ennungi era enyangu okukozesa.
Webusayiti Eziyungidwako
Eno webusayiti eyinza okuberako n'emiwatwa gya webusayiti endala. Tukusaba omanye nti tetulina buvunanyizibwa ku nkola z'abwekusifu ku webusayiti zino endala. Tuwaliriza abakozesa okumanya nti lwebava ku webusayiti eno basome ebiwandiiko ku bwekusifu obwa buli webusayiti gyebakyalira. Wadde nga tegwendereza webusayiti zetutekako emiwatwa oba zetukusindikako, kino ekiwandiiko ku bwekusifu kikola ku bubaka bukung'anyizidwa ku webusayiti yaffe yenyini.
Third party services
We have engaged with Jio Haptik Technologies Limited for providing chatbot services on our website. You can read their privacy policy by clicking on https://haptik.ai/privacy-policy/
Okututukirira
Wobeera nebibuuzo ku Webusayiti yaffe oba ekiwandiiko ku bwekusifu, tukusaba otutukirire ngoyitira ku email ya privacy@howtouseabortionpill.org
Tukusaba okakase nti ekibuuzo kilambulukufu, naddala wekibeera nga kisabidwa ku bikukwatako bye tulina.
Enkyukyuka ku kiwandiiko ky'obwekusifu
Tuyinza okukyusa ekiwandiiko kyaffe ekyobwekusifu nga bwekyetagisa ekiseera kyona, oba nga wekyetagisa mu mateeka. Enkyuka kyuka endala ziyinza okutekebwayo ku webusayiti yaffe era kigenda kutwalibwa nti wakkiriza obukwakulizo ku nkozesa yaffe eyasooka ku webusayiti yaffe okugoberera ebikyusidwa. Tuteesa nti mukebera olupapula luno buli kiseera okumanya ebikyuse.
Ekibanja kumutimbagano kino kiyinza okwagala obulondoola abakozesa n'empereeza endala y'abakwasaganya okukola obulungi. Osobola okusoma Enkola n'Obukwakulizo bwaffe n' Emitendera gy'Okukuuma Ebyama . Okusigala ng'okozesa ekibanja kino, oba otuwa okukkiriza kwo okukola kino.


text:
Ekidd.: Mujje twebaze Omukama,
Kubanga mulungi, muzirakisa,
N’okusaasira okukwe kwa mirembe gyonna.
1. Sirina bigambo nze bya kukwebaza, Mukama wange
Olw’ebirungi by’onkolera ng’ondabirira.
2. Okwegayirira okwange wakuwulira mu ssaala zange,
Okutu wakutega n’owulira nze bye nkugamba.
3. Amakubo n’emitego ebya sitaani nze nnabiwona
Kubanga nnakusaba okulokola obulamu bwange.
4. Oli mutuufu era wa kisa, Mukama wange,
Abatene n’abanaku era Ggwe tobasuula muguluka.
5. Mwoyo gwange, weesirikire, jaguliza mu Katonda
Weddire mu nteeko, n’Omukama omuyimbire.
6. Omwoyo gwange ye yaguwonya olumbe, gwali gwa kufa,
Omukama, amaziga gange nago yagasangula.
DOWNLOAD LINK:
MUJJE TWEBAAZE OMUKAMA


text:
Okuva Ssabasajja kabaka w’a Buganda Ronald Muwenda Fredrick Mutebi II lweyasiima nalabikako eri obuganda ng’akuza amazalibwage agomulundi ogwe 66 ebigambo binji bibadde biyitingana okwetolola egwanga lyona era kino kyava kumbera Maggulu Nyondo gyeyalabikiramu nenfananaaye eyewunyisa banji abamu nebatuuka nokwooza kumunye.
Binji byayogerebwa naddala okuyita kumikutu ejjemitimbagano nga kigambibwa mbu Nanyinimu yawebwa obutwa era bwebumunyunyuta okumutuusa kweyo embera etawoomya ddigobe, Abaganda n’ abagaliza obuganda ebirungi bagenda mumaso okukunya Katikkiro wa Buganda owekitibwa Charles Peter Mayiga avveeyo anyonyole ensonga lwaki tebatwala Kabaka emittala wamayanja okufuna obujanjabi obwekikugu.
Wabula, Mayiga yavaayo nayita olukungaana lwaba mawulire nategeza nti Musota alina obulwadde bwa alajje (allergy) era bwebumusumbuwa ng’omuntu omulala yena,nty’era abasawo abakugu bamujjanjaba ajjakuwona , ekintu ekitasanyusa banansi abagala obuganda ngabagamba nti katikkiro alimba Kabaka yetaaga kutwalibwa mumawanga gabazungu afunne obujjanjabi obusingako.
Mayiga byeyongera okumwononekera abantu ngabatandise okumujjamu obwesigwa ngabagamba nti akolera Museveni era alimulukwe olwokusanyawo Ssabasajja. Okusinzira kububaka obuteredwa kumukutu gwa 88.8 CBS fm ogw’obwenyi bwekitabo (Face book) butegezeza nti Maaso mooji asiimye okwogerako eri obuganda nga 29 omwezi guno ng’akozesa enkola yatekinologiya emanyidwa nga zoom conference.
Mungeri yeemu nga 31 omwezi ogw’omusanvu maasomoogi era asiimye akulize amatikkirage ag’omulundi ogwa 28 musazzalye erye Buddu mu Lubiri lwe e Nkoni.